#1416: Autopsi ke atas Mayat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, apa hukum melakukan autopsi ke atas mayat?

Jawapan
Alhamdulillah, kami rafa’kan syukur kepada-Nya, selawat dan salam ke atas junjungan Nabi SAW, keluarganya, para sahabat dan mereka yang mengikut jejak langkahnya hingga Hari Kiamat.
Kami mulakan dengan definisi autopsi. Menurut Kamus Dewan Bahasa, autopsi bermaksud  pembedahan dan pemeriksaan ke atas mayat untuk mencari dan menentukan punca atau sebab-sebab kematian.
[1]
Pada asasnya, seorang muslim itu haram ditumpahkan darahnya tanpa hak. Menjaga kehormatan diri seorang muslim itu sesudah mati sama hukumnya seperti memelihara kehormatan dirinya semasa hayatnya.
Daripada Aisyah R.Anha, bahawa Rasulullah SAW bersabda:
كَسْرُ عَظْمِ الْمَيِّتِ كَكَسْرِهِ حَيًّا
Maksudnya
: “Mematahkan tulang orang yang telah mati sama seperti mematahkannya ketika dia hidup.”
Riwayat Abu Dawud (3207)
Al-Hafiz Ibn Hajar al-Asqalani menyebut: Diambil faedah dari hadis ini, bahawa sesungguhnya kehormatan seorang mukmin kekal selepas matinya dia. Sebagaimana kehormatannya semasa hayatnya. (Lihat

Fath al-Bari
,
9/142)
Namun begitu, kaedah syarak telah menggesa dan menetapkan bahawa syiar agama kita adalah mendatangkan maslahah dan menolak
mafsadah
 (kerosakan). Justeru, kita dapati bahawa para
fuqaha
 kita telah mengharuskan pembedahan perut seorang wanita hamil yang telah meninggal dunia, bagi menyelamatkan janin di dalam perutnya yang ada kebarangkalian besar untuk hidup. Demikian para
fuqaha
 juga membenarkan dibuangnya janin dengan tujuan untuk menyelamatkan ibunya, apabila terdapat
ghalabah zhan
(berat sangkaan) si ibu akan mati disebabkan kewujudan janin tersebut.
Di samping itu, apabila kita merujuk kepada pandangan para ulama silam, kita akan dapati bahawa sebahagian mereka ada yang berpandangan akan keharusan memakan daging anak adam yang telah mati bagi seseorang yang berada dalam keadaan darurat. Al-Imam Tajuddin Al-Subki telah men
jazam
kan bahawa pendapat yang sahih dalam mazhab Syafi’e adalah seseorang yang dalam keadaan darurat boleh memakan daging anak adam yang telah meninggal dunia.
Berdasarkan hujah-hujah di atas, kita akan dapati bahawa
 pembedahan ke atas mayat bagi mengenalpasti kesan-kesan kematian, atau dengan tujuan-tujuan tertentu yang ada padanya maslahah seperti  mempelajari ilmu perubatan, ini adalah maslahah yang diambil kira oleh syarak dan diberi keharusan untuk melakukannya.
Fatwa Kontemporari
Kami kemukakan di sini beberapa fatwa dari institusi-institusi agama di peringkat antarabangsa dan juga kebangsaan.
Pertama: Fatwa Lajnah Hai’ah Kibar Al-Ulama Arab Saudi
Pada perhimpunan ke-9 Jawatankuasa Kibar Ulama Arab Saudi yang dijalankan di Thaif pada bulan Sya’ban tahun 1396 H ada dibincangkan berhubung penjelasan hukum yang diajukan dari pihak kedutaan Malaysia yang meminta pihak kerajaan Arab Saudi menjelaskan pendirian berhubung pembedahan kesihatan yang dijalankan ke atas mayat seorang muslim. Kemudian Jawatankuasa Fatwa Kibar Al-Ulama menjelaskan tiga bahagian berikut:
Pembedahan atau autopsi dengan tujuan untuk mengenalpasti dakwaan jenayah.
Pembedahan yang bertujuan untuk mengenalpasti penyakit-penyakit yang berjangkit. Supaya usaha pencegahan dapat dilakukan bagi mengekang penularan penyakit tersebut.
Pembedahan yang bertujuan sebagai proses pengajaran dan pembelajaran.
Majlis yang bersidang secara kesimpulannya bersepakat bahawa ketiga-tiga bentuk pembedahan ini
boleh
dilakukan.

Kedua: Badan Fatwa Jordan
Fatwa menyatakan:
Diberi pengecualian untuk menjalankan bedah siasat mayat dalam kes yang ditetapkan oleh undang-undang, walaupun punca kematian diketahui, kerana ini biasanya merupakan langkah berjaga-jaga. Hal ini kerana mungkin terdapat punca tersembunyi kematian yang tidak didedahkan, dan realiti telah membuktikan penemuan punca kematian yang lain, yang membawa kepada penemuan beberapa jenayah pembunuhan.
Dan tiada keraguan lagi bahawa objektif dan matlamat qadha’ adalah untuk menegakkan keadilan antara manusia dan menegakkan kebenaran. Ini berdasarkan firman Allah SWT: ‘وَإِذَا حَكَمْتُمْ بَيْنَ النَّاسِ أَنْ تَحْكُمُوا بِالْعَدْلِ’ [Surah al-Nisa’: 58] dan firman-Nya: ‘إِنَّ اللَّهَ يَأْمُرُ بِالْعَدْلِ وَالْإِحْسَانِ’ [Surah al-Nahl: 90] Dan matlamat ini terkadang dalam sebahagian kes memerlukan campur tangan perubatan untuk mendedahkan keadaan jenayah dan mengekang daripada merebak. Maka perubatan akan memberi peranan yang baik dalam mendedahkan punca kematian dan mengetahui pelakunya.
Pembedahan adalah dengan mengambil kira keperluan yang wujud, berdasarkan kaedah: ‘الضَّرُورَاتُ تُبِيحُ المَحْظُورَاتِ’. Namun, ia hendaklah dengan syarat bahawa pembedahan tersebut tidak melebihi kadar yang diperlukan. Ini berdasarkan kaedah, ‘الضَّرُورَةُ تُقَدَّرُ بِقَدَرِهَا’, dan bahawa anggota-anggota itu dikembalikan semampunya sepertimana asalnya dan kemudian ia dikebumikan dengan sempurna. Ia juga hendaklah dengan menjaga kemuliaan dan kesucian mayat, dan tidak menghina dan mencacatkannya. Ini kerana kemuliaan insan itu adalah terpelihara sama ada hidup dan mati. (Lihat Fatwa no. 3614)

Ketiga: Fatwa Kebangsaan Malaysia.
Muzakarah Jawatankuasa Fatwa Kebangsaan kali ke-61 yang bersidang pada 27 Januari 2004 dalam membincangkan hukum bedah siasat mayat yang kematiannya bukan dikategorikan sebagai kes jenayah telah memutuskan: Hukum asal pembedahan mayat adalah haram tetapi
dibolehkan
 dalam keadaan darurat dan terdapat keperluan yang mendesak seperti membuat kajian terhadap penyakit, mengenalpasti punca kematian, serta penyelidikan dan pendidikan khususnya dalam bidang perubatan.

Kesimpulan
Di dalam kaedah fekah ada menyebut:
إذا تَعَارَضَتْ مَصْلَحَةٌ خَاصَّةٌ وَمَصْلَحَةٌ عَامَّةٌ، فَتُقَدَّمُ الْمَصْلَحَةُ العَامَّةُ
Maksudnya: “Apabila bertembung di antara
maslahat

khassah
(bersifat peribadi) dengan
maslahat

‘ammah
 (umum), maka yang didahulukan adalah maslahat umum.”
Dalam kes autopsi ke atas mayat, apa-apa yang menimpa si mati seperti mencemar kehormatan dirinya adalah dianggap masalahah yang bersifat khas. Manakala kesan dari perbuatan autopsi yang dapat mengenalpasti punca-punca penyakit, dan seterusnya dapat menghalang penyakit tersebut dari tersebar dalam kalangan masyarakat, maka ini adalah maslahah yang bersifat umum. Kerana itu ia
didahulukan dan diharuskan untuk dilaksanakan
.
Akhir kalam, kami menyarankan kepada pihak perubatan yang diamanahkan untuk melakukan
post mortem
 terhadap jenazah agar memperhalusi beberapa
dhawabith
 (kriteria) dan saranan yang berikut:
Memelihara kehormatan si mati.
Menjaga adab dan etika dengan sebaik mungkin.
Keputusan berdasarkan kepada keperluan yang mendesak sahaja.
Apabila ada jenazah orang kafir yang boleh digunakan dalam tujuan perubatan atau pengenalpastian punca penyakit, dahulukanlah jenazah mereka terlebih dahulu berbanding jenazah orang Islam.
Sekiranya ada wasilah (alternatif) lain yang boleh digunakan dalam mengajarkan cara autopsi, dahulukanlah ia tanpa perlu mencemarkan kehormatan si mati.
Sekiranya autopsi ke atas si mati tidak dipersetujui oleh keluarga si mati, hormatilah keputusan mereka. Namun sekiranya pihak pakar perubatan merasakan ada keperluan yang menggesa kepada pembedahan ke atas mayat, tenangkanlah keluarga si mati dengan menyatakan implikasi baik dari pembedahan yang akan dilakukan. Ini kerana, Allah SWT menyuruh kita berlaku adil dan ihsan. Termasuk dari berlaku adil itu ialah, mengenalpasti sebab kematian yang berlaku ke atas si mati supaya kematiannya terbela dalam kes-kes tertentu.
Semoga dengan pencerahan ini dapat memberi manfaat kepada kita semua. Saya mengambil kesempatan ini untuk mengucapkan ribuan terima kasih kepada pihak perubatan kerana telah melakukan satu tugas yang mulia.
Jazakumullahu khayran.
[1]
  https://prpm.dbp.gov.my/cari1?keyword=autopsi
Bertarikh: 3 Mei 2023 bersamaan 14 Syawal 1444H


#1417: Menjangkakan Berlakunya Malam al-Qadar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, jika seseorang itu mengetahui dan menjangkakan malam itu adalah malam al-Qadar, maka adakah wajar baginya untuk mewar-warkan atau dia perlu menyembunyikannya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, jumhur ulama bersepakat bahawa sunat bagi siapa yang melihat pada malam al-Qadar untuk menyembunyikannya. (Lihat
Fath al-Bari,
 4/268 dan
al-Majmu’
 6/461)
Antara hikmah disembunyikan malam
Lailatul Qadar
adalah seperti yang disebut oleh Ibn Hajar. Beliau menukilkannya daripada Kitab
al-Hawi
:
“Bahawa ia merupakan Karamah (kemuliaan). Hendaklah disembunyikannya (malam Lailatulqadar) tanpa khilaf antara ahli Tariq (orang yang menemui Lailatulqadar) dari memandang kepada jiwa kerana dibimbangi akan dibuang nikmat, lebih besar daripada itu akan berlaku riyak kepada ahli Tariq. Mengikut adabnya pula, janganlah ia sibuk menceritakan nikmat Allah iaitu pertemuan malam Lailatulqadar untuk diwar-warkan kepada manusia kerana dibimbangi berlaku hasad dengki.”
Ibn Hajar al-Asqalani berkata: “Diambil hak tersebut berdasarkan ucapan Yaaqub kepada anaknya Yusuf, tatkala bermimpi melihat bintang matahari dan bulan sujud kepadanya. Firman Allah SWT:
قَالَ يَا بُنَيَّ لا تَقْصُصْ رُؤْيَاكَ عَلَى إِخْوَتِكَ فَيَكِيدُوا لَكَ كَيْدًا إِنَّ الشَّيْطَانَ لِلإنْسَانِ عَدُوٌّ مُبِينٌ
Maksudnya:

Bapanya berkata: “Wahai anakku! Janganlah engkau ceritakan mimpimu kepada saudara-saudaramu, kerana aku khuatir mereka akan menjalankan sesuatu rancangan jahat terhadapmu. Sesungguhnya syaitan adalah musuh yang nyata bagi manusia.”
(Surah Yusuf: 5)
Pengarang kitab al-Hawi menyebut bahawa disunatkan bagi sesiapa yang melihat malam al-Qadar agar menyembunyikannya dan hendaklah dia berdoa dengan ikhlas serta niat dan yakin dengan apa yang lebih disukai daripada agama atau dunia. Akan tetapi, hendaklah dia berdoa kepada Allah berkaitan hal agama dan akhirat lebih banyak (berbanding hal-hal lain seperti dunia). (Lihat
al-Majmu’,
 6/461)
Imam al-Subki telah mengistinbat (mengeluarkan hukum) dalam
al-Halabiyyat
 daripada kisah Allah menyembunyikan malam al-Qadar daripada Rasulullah SAW, bahawa adalah disunatkan menyembunyikan pengkhabaran malam al-Qadar bagi sesiapa yang melihatnya. Dalilnya adalah kerana Allah SWT telah mentakdirkan bagi Nabi-Nya untuk tidak memberitahu Baginda SAW berkaitan hal ini.  Maka sebaik-baiknya dengan apa yang telah ditakdirkan ini adalah disunatkan kita mengikutnya.
Peri pentingnya kita untuk mengikuti perbuatan Rasulullah SAW dan sunnahnya, terutama ibadah Baginda SAW pada 10 akhir Ramadhan. Hadith menyebut, daripada Aisyah R.Anha, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْتَهِدُ فِيْ العَشْرِ الأَوَاخِرِ، مَا لَا يَجْتَهِدُ فِيْ غَيْرِهِ
Maksudnya:
 “Rasulullah SAW sangat bersungguh-sungguh (dalam melaksanakan ibadahnya) pada sepuluh malam terakhir berbanding pada waktu lain.”
Riwayat Muslim (2009)
Begitu juga dengan sebuah hadith yang lain, Aisyah R.Anha berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ إِذَا دَخَلَ العَشْرُ الأوَاخِرُ مِنْ رَمَضَانَ أَيْقَظَ أَهْلَهُ وَشَدَّ المِئْزَرَ وَأَحْيَا اللَّيْلَ
Maksudnya
: “
Rasulullah SAW apabila masuknya 10 hari terakhir dalam bulan Ramadhan, Baginda akan membangunkan ahli keluarganya (untuk mendirikan solat malam), mengetatkan ikatan kainnya dan menghidupkan malam tersebut
.”
Riwayat al-Tirmizi (795) dan Ahmad (1105) dan Ibn Hibban. Syeikh Syu’aib al-Arna’ut menyatakan isnadnya sahih atas syarat al-Bukhari dan Muslim dalam takhrij Sahih Ibn Hibban.
Berdasarkan hadith ini, apa yang dilakukan oleh Rasulullah SAW adalah bersungguh dalam ibadat, beriktikaf dalam masjid dan mengejutkan ahlinya untuk sama-sama beribadat.
Semoga Allah SWT kurniakan kepada kita untuk meraih malam qadar yang lebih baik daripada seribu bulan dan dapat beramal dengan sebaik mungkin. Amin. Kami akhiri dengan doa:
اللهُمَّ إِنَّكَ عَفُوٌّ تُحِبُّ الْعَفْوَ، فَاعْفُ عَنِّي
Maksudnya:
“Ya Allah Ya Tuhan Kami, sesungguhnya Kamu Maha Pengampun dan amat suka akan keampunan, maka berikanlah keampunan kepadaku.”
Bertarikh: 3 Mei 2023 bersamaan 14 Syawal 1444H


#1418: Wanita Kematian Suami

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, bolehkah wanita yang menerima berita kematian suami menghadiri program atau majlis di tempat dia bekerja selepas berkursus untuk penuhi CPD, majlis di pejabat seperti persaraan, bertukar jabatan, menerima sumbangan dan lain-lain?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
 Firman Allah SWT:
وَٱلَّذِينَ يُتَوَفَّوۡنَ مِنكُمۡ وَيَذَرُونَ أَزۡوَٰجٗا يَتَرَبَّصۡنَ بِأَنفُسِهِنَّ أَرۡبَعَةَ أَشۡهُرٖ وَعَشۡرٗاۖ
Maksudnya:
 “
Orang-orang yang meninggal dunia di antaramu dengan meninggalkan isteri-isteri (hendaklah para isteri itu) menangguhkan dirinya (beriddah) empat bulan sepuluh hari.
”
(Surah al-Baqarah: 234)
Wanita yang kematian suami perlu ber
ihdad
 dan ber
iddah
 selama 4 bulan 10 hari.
Ihdad
dengan maksud seorang wanita ditegah untuk berhias dan yang membawa kepada maknanya pada tempoh tertentu dalam keadaan tertentu. Yang demikian itu menegah daripada bermalam selain daripada rumahnya. (Lihat
Fath al-Qadir
, 3/293;
Nihayah al-Muhtaj
, 7/140;
al-Mughni
 oleh Ibn Qudamah, 9/166).
 Ummu ‘Atiyyah R.anha meriwayatkan bahawasanya Nabi ﷺ berkata:
 لاَ تُحِدُّ امْرَأَةٌ عَلَى مَيِّتٍ فَوْقَ ثَلاَثٍ إِلاَّ عَلَى زَوْجٍ أَرْبَعَةَ أَشْهُرٍ وَعَشْرًا وَلاَ تَلْبَسُ ثَوْبًا مَصْبُوغًا إِلاَّ ثَوْبَ عَصْبٍ وَلاَ تَكْتَحِلُ وَلاَ تَمَسُّ طِيبًا إِلاَّ إِذَا طَهُرَتْ نُبْذَةً مِنْ قُسْطٍ أَوْ أَظْفَارٍ
Maksudnya: “
Janganlah seorang wanita itu berihdad (berkabung) ke atas si mati melebihi tiga hari melainkan ke atas suami iaitu selama empat bulan sepuluh hari. Dan janganlah dia memakai pakaian bercorak dan berwarna-warni melainkan pakaian yang berwarna putih dan dia juga tidak boleh bercelak serta memakai wangian. Adapun ketika haid maka diperbolehkan baginya untuk mengenakan sedikit wangian dengan cebisan kapas/kain untuk menghilangkan bau tidak enak.”
Riwayat Muslim (938)
Saya berpendapat berdasarkan nas, sewajarnya wanita tersebut berada di rumah atau tempat kediamannya, kecuali urusan kerja sahaja atau kehidupan yang membolehkannya keluar. Sebaliknya, jika menghadiri program atau majlis untuk penuhi CPD atau persaraan, sebaiknya adalah mengelakkannya. Cukuplah dengan menghantar ucapan tahniah atau apa-apa ucapan yang sesuai kepada rakan-rakannya. Saya yakin dan saya percaya apabila kita dapat menjunjung perintah Tuhan dan Rasul-Nya SAW sudah tentu banyak kebaikan yang diperolehi. Saya doakan semoga ketabahan sentiasa bersama wanita yang kematian suami. Peri pentingnya kita mencari
mardhatillah
dalam kehidupan. Amin.
Saya akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 3 Mei 2023 bersamaan 14 Syawal 1444H


#1419: Jarak Waktu Solat Yang Berbeza

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya mahu tanya. Kenapa di Makkah, jarak antara waktu Maghrib & Isyak adalah 2 jam tetapi di Malaysia hanya 1 jam? Adakah Malaysia solat Isyak awal atau Makkah solat Isyak lambat?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَّوْقُوتًا
Maksudnya:
“Sesungguhnya sembahyang itu adalah satu ketetapan yang diwajibkan atas orang-orang yang beriman, yang tertentu waktunya.”
Surah al-Nisa (103)
Daripada ayat ini Imam Abu Jaafar al-Tahawi berkata terdapat tiga tafsiran ulama tentang ayat ini; bahawa solat itu ialah kefarduan yang difardukan, bahawa solat itu fardu yang diwajibkan dan bahawa solat itu ditentukan masa perlaksanaannya. Beliau berkata  tafsiran-tafsiran itu dekat antara satu sama lain. Ini kerana suatu yang fardu itu adalah kewajiban, dan kewajiban itu ditunaikan pada selepas masuk waktu yang telah ditentukan. (Lihat
Jami’ al-Bayan,
9/170)
Hadith Jibril, Rasulullah SAW diajar solat pada awal waktu dan pada akhir waktu bagi setiap waktu solat. Lantas, Jibril berkata, “Waktu solat itu ialah antara itu dan ini.”
Berkenaan dengan persoalan di atas, hal ini bergantung kepada
waliyul amr
 atau pemerintah yang menetapkan antara iqamah dan azan terdapatnya perbezaan waktu, sama ada 5, 10, 15 minit atau lebih atau pun kurang.
Ini juga dengan mengambil kira jumlah jemaah dan persiapan mereka untuk mendirikan solat berjemaah bersama imam. Bahkan, kadang-kadang tuan dapat lihat jarak masa iqamah dengan azan antara Masjidil Haram dan Masjid Nabi SAW.
Begitu juga pada musim puncak kedatangan jemaah haji atau umrah seperti hampirnya tiba waktu musim haji atau pada bulan Ramadhan dengan kedatangan jemaah umrah yang amat ramai dan banyak.
Sama juga, pada musim Ramadhan, iqamah solat Maghrib akan dilewatkan sedikit bagi memberi laluan kepada jemaah berbuka puasa terlebih dahulu. Mungkin, 10 atau 15 minit ditakhirkannya.
Kebiasaannya, bagi solat Isyak, mereka akan menetapkan waktu seperti jam 9 malam atau 8.45 malam dengan mentakhirkan sedikit daripada waktu kebiasaan masuknya Isyak. Inlah sebahagian daripada sebab yang dapat kami kemukakan di sini.
Semata-mata maslahat jemaah agar berlaku keselesaan dalam menunaikan ibadat solat Isyak dan terawih. Semoga jawapan di atas memberi kefahaman kepada kita dan menjadikan kita sentiasa memelihara waktu yang selayaknya memasukkan kita ke dalam syurga Firdaus. Amin.
Firman Allah SWT:
وَالَّذِينَ هُمْ عَلَىٰ صَلَوَاتِهِمْ يُحَافِظُونَ
Maksudnya: “
Dan mereka yang tetap memelihara sembahyangnya,
”
Surah al-Mukminun (9)
Bertarikh: 3 Mei 2023 bersamaan 14 Syawal 1444H


#142 Tiba Sebelum Masuk Waktu Kedua

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya telah lakukan solat jamak antara Zohor dan Asar dalam perjalanan. Namun, apabila saya tiba ke destinasi yang ingin dituju, saya dapati waktu Asar masih belum masuk. Bagaimana kedudukan solat jamak yang telah saya lakukan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Allah SWT memberikan keringanan (
rukhsah
) kepada orang yang bermusafir untuk mereka melaksanakan solat secara
jamak
 dan
qasar
. Firman Allah SWT di dalam al-Quran:
وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ إِنْ خِفْتُمْ أَن يَفْتِنَكُمُ الَّذِينَ كَفَرُوا ۚ إِنَّ الْكَافِرِينَ كَانُوا لَكُمْ عَدُوًّا مُّبِينًا
Maksudnya: “
Dan apabila kamu musafir di muka bumi, maka kamu tidaklah berdosa “mengqasarkan” (memendekkan) sembahyang jika kamu takut diserang oleh orang-orang kafir. Sesungguhnya orang-orang kafir itu adalah musuh yang amat nyata bagi kamu.”
[1]
Antara syarat sah solat jamak takdim atau ta’khir ialah hendaklah berada dalam keadaan musafir. Pengarang kitab
al-Fiqh al-Manhaji
menyebut bahawa antara syarat sah jamak taqdim seperti berikut:
“Masih dalam musafir sehingga memulakan solat yang kedua. Oleh itu, tidak menjadi masalah sekiranya sampai semula ke tempat asalnya ketika solat yang kedua masih belum selesai.”
Manakala antara syarat sah jamak ta’khir ialah:
“Masih dalam musafir hingga selesai mengerjakan kedua-dua solat. Oleh itu, sekiranya telah sampai sebelum kedua-dua solat berkenaan selesai maka solat yang terkemudian menjadi solat qadha’.”
[2]
Dalam isu di atas, solat jamak dan qasar yang saudara lakukan tersebut adalah sah. Tidak perlu untuk ulangi solat tersebut. Daripada Abdullah bin Umar R.anhuma bahawa dia mendengar Rasulullah SAW bersabda:
لَا تُصَلُّوا صَلَاةً فِي يَوْمٍ مَرَّتَيْنِ
Maksudnya: “
Janganlah kalian bersolat dengan suatu solat itu (yakni solat fardu) dua kali dalam sehari.”
[3]
Meskipun begitu, jika seseorang itu sampai ke masjid dan mendapati orang ramai melakukan solat fardhu berjemaah, contohnya solat Asar, maka afdhal baginya untuk mengulangi solat bersama mereka sebagai sebagai solat sunat. Dalam sebuah hadis daripada Yazid bin Aswad RA bahawa dia berkata:
صَلَّى رَسُولُ اللَّهِ صَلَّى اللَّهُ عَلَيْهِ وَسَلَّمَ الْفَجْرَ بِمِنًى فَانْحَرَفَ فَرَأَى رَجُلَيْنِ وَرَاءَ النَّاسِ فَدَعَا بِهِمَا فَجِيءَ بِهِمَا تَرْعَدُ فَرَائِصُهُمَا فَقَالَ مَا مَنَعَكُمَا أَنْ تُصَلِّيَا مَعَ النَّاسِ فَقَالَا قَدْ كُنَّا صَلَّيْنَا فِي الرِّحَالِ قَالَ فَلَا تَفْعَلَا إِذَا صَلَّى أَحَدُكُمْ فِي رَحْلِهِ ثُمَّ أَدْرَكَ الصَّلَاةَ مَعَ الْإِمَامِ فَلْيُصَلِّهَا مَعَهُ فَإِنَّهَا لَهُ نَافِلَةٌ
 Maksudnya:
Rasulullah SAW mengerjakan solat  fajar di Mina. Lalu Baginda berpaling ke belakang dan mendapati dua orang lelaki di belakang orang ramai (tidak bersolat sekali). Lantas Baginda memanggil keduanya. Lalu dibawa keduanya ke hadapan Rasulullah SAW, keduanya dalam keadaan gementar. Maka Baginda bertanya bertanya: “Apa yang menghalangi kamu berdua untuk bersolat bersama manusia lain?” Mereka menjawab: “Kami telah menunaikan solat dalam perjalanan.” Baginda bersabda: “Janganlah kamu buat seperti itu. Jika salah seorang daripada kamu telah menunaikan solat dalam perjalanannya lalu mendapati solat sedang didirikan bersama imam,
maka hendaklah dia turut menunaikan solat, maka solat itu baginya ialah solat nafilah (sunat).”
[4]
Kami katakan bahawa, inilah yang afdhal dan sepatutnya.
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 (Surah al-Nisa’ : 101)
[2]
 Lihat
al-Fiqh al-Manhaji
, 1/190
[3]
 Riwayat Abu Daud (579) dan Ahmad (4994). Syeikh Syu’aib al-Arna’ut menyatakan isnadnya hasan.
[4]
 Riwayat Abu Daud (575), al-Nasa’ie (858) dan Ahmad (17475). Syeikh Syu’aib al-Arnaut menyatakan isnadnya sahih.


#1420: Membuka Aib Ketika Mahu Berkahwin

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ada satu kemusykilan nak bertanya kepada Dato’ Seri Zulkifli:
Ada seorang lelaki ingin berkahwin kali kedua setelah bercerai dengan isteri pertama melalui mahkamah dan mempunyai sepasang cahaya mata lelaki dan perempuan. Lelaki tersebut selalu culas dalam memberi nafkah anaknya setiap bulan sehinggakan keluarga pihak lelaki terpaksa membantu menghulurkan wang ringgit untuk kedua-dua anak lelaki tersebut. Setiap kali laporan dibuat di pejabat agama baru dia akan lunaskan untuk mengelakkan tindakan.
Dari segi keperibadian lelaki tersebut pula mempunyai akhlak buruk seperti pemalas, suka mencuri dan panjang tangan. Lelaki tersebut juga panas baran dan suka memaki orang termasuk adik-beradik dan keluarga mertuanya juga. Lelaki itu juga tidak taat kepada suruhan Allah seperti tidak solat dan tidak berpuasa di samping suka melihat gambar lucah dan pernah ditangkap berkhalwah dengan perempuan lain.
Selepas bercerai sifatnya tidak pernah berubah dan ibu kepada lelaki tersebut hanya meminta adik-beradik terdekat mendoakan lelaki tersebut agar berubah. Untuk pengetahun Dato’ Seri, ibu lelaki tersebut sentiasa menyebelahi lelaki tersebut di atas faktor anak bongsu. Sepanjang 10 tahun mereka berdoa tetapi sikap lelaki tersebut tidak berubah langsung. 3 tahun lepas dia ingin berkahwin secara diam-diam dengan sokongan ibunya tetapi dihidu oleh adik-beradik yang lain. Adik-beradik yang lain pergi berjumpa dengan keluarga pihak perempuan dan menceritakan keburukan adik lelaki mereka kepada keluarga perempuan tersebut supaya mereka berfikir sebelum meneruskan perkahwinan tersebut. Akhirnya keluarga perempuan tersebut memutuskan untuk tidak meneruskan perkahwinan anak perempuan mereka dengan lelaki tersebut.
Kali ini sekali lagi lelaki tersebut ingin berkahwin secara senyap-senyap tanpa pengetahuan adik-beradik yang lain tetapi telah dihidu oleh kakak-kakaknya. Kakaknya cuba untuk pergi berjumpa dengan keluarga pihak perempuan untuk menerangkan keburukan adik lelaki mereka kepada keluarga tersebut tetapi dihalang oleh abang sulung lelaki tersebut.
Di atas alasan jangan menderhaka kepada ibu kelak tidak cium bau syurga dan Allah menyuruh kita memelihara aib keluarga.
Alasan kakak lelaki tersebut untuk berjumpa dengan keluarga pihak perempuan ialah untuk menceritakan segala keburukan adik lelaki mereka supaya mereka berfikir sama ada mahu menerima lelaki tersebut sebagai menantunya. Kakaknya tidak mahu keluarga perempuan itu teraniaya sekiranya mereka tidak menceritakan kisah yang sebenar.
Apa pandangan Dato’ Seri?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sesungguhnya, perkahwinan adalah perintah Allah SWT dan ia digalakkan dengan nas yang banyak. Bahkan, Islam melarang hidup tanpa berkahwin. Daripada Saad bin Abi Waqqas RA. Rasulullah SAW bersabda:
رَدَّ رَسُولُ اللَّهِ صَلَّى اللَّهُ عَلَيْهِ وَسَلَّمَ عَلَى عُثْمَانَ بْنِ مَطْعُوْنِ التَّبَثْلَ وَلَوْ أَذِنَ لَهُ لَاخْتَصَيْنَا
Maksudnya: “
Rasulullah SAW menolak hidup membujang Uthman bin Maz’un kerana beribadat. Jika Baginda mem- benarkannya, sudah tentu kami mengkasikan diri kami.”
Riwayat Muslim (1042) dan al-Tirmizi (1083)
Sebenarnya, perkahwinan merupakan tanda-tanda kekuasaan Allah SWT. Perkahwinan yang menurut syarak dan terhormat akan menghasilkan ketenangan dan ketenteraman diri. Firman Allah SWT:
وَمِنْ ءَايَتِهِ أَنْ خَلَقَ لَكُم مِّنْ أَنفُسِكُمْ أَزْوَجًا لِتَسْكُنُوا إِلَيْهَا وَجَعَلَ يَيْنَكُم مَّوَدَّةً وَرَحْمَةً إِنَّ فِي ذَلِكَ لَآيَاتٍ لِقَوْمٍ يَتَفَكَّرُونَ
Maksudnya:
 “Dan di antara tanda-tanda kekuasaan-Nya ialah dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikan-Nya di antaramu rasa kasih dan sayang. Sesungguhnya yang demikian itu, benar-benar terdapat tanda-tanda bagi kaum yang berfikir.”

[1]
Surah al-Rum (21)
Demikianlah indahnya ungkapan ayat-ayat al-Quran yang menyatakan, betapa perlunya kepada perkahwinan dan bagaimanakah terhasilnya perlindungan, kebahagiaan dan ketenteraman. Hal ini berdasarkan firman Allah SWT:
هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ
Maksudnya:
“Mereka adalah pakaian bagimu, dan kamu pun adalah pakaian bagi mereka.”
Surah al-Baqarah (187)
Ayat ini menatijahkan suami isteri sebagai pakaian bagi pasangan masing-masing kerana mereka saling melindungi. Keperluan suami isteri kepada pasangannya sama seperti keperluan mereka dengan pakaian.
Sekiranya pakaian menutup keaiban tubuh badan dan menjaganya daripada sebarang kesakitan, suami isteri pula akan menjaga kemuliaan pasangannya, memelihara kehormatan dan memberi kerehatan serta ketenteraman.
Menjawab persoalan di atas, saya katakan terdapat dua isu.
Pertama
, sikap dan sifat bakal suami yang telah dikenalpasti dengan perangai dan tanggungjawab yang lemah dan tidak baik. Begitu juga, kecuaian dalam melaksanakan ibadah kepada Allah SWT seperti solat.
Kedua
, niat ingin berkahwin, bagi mendirikan rumah tangga kali kedua.
Untuk yang pertama, perlu sebuah penegasan dari semua pihak terutamanya kaum keluarga untuk memaksa dan memerintah anak lelaki tersebut bagi menunaikan segala tanggungjawab nafkah kepada anak-anaknya dari isteri yang pertama.
Keperluan kepada mahkamah untuk menetapkan bayaran nafkah serta memaksa bayaran yang bersifat bulanan terutamanya makan minum, pakaian dan kesihatan serta yuran yang terkait dengan pendidikan wajib ditunaikan.
Di samping itu, nasihat, pesanan dan teguran hendaklah bersifat secara berterusan sesuai dengan perintah Allah SWT:
وَتَوَاصَوْا بِالْحَقِّ وَتَوَاصَوْا بِالصَّبْرِ
Maksudnya:
“Dan mereka pula berpesan-pesan dengan kebenaran serta berpesan-pesan dengan sabar.”
Surah al-‘Asr (3)
Maksud saling berpesan dengan kebenaran ialah:
وأوصى بعضهم بعضا بلزوم العمل بما أنزل الله في كتابه من أمره، واجتناب ما نهى عنه فيه
Maksudnya:
Mereka saling menasihati untuk mengerjakan amalan, sebagaimana diturunkan oleh Allah di dalam KitabNya, iaitu yang diperintahkanNya dan menjauhi apa yang dilarangNya.
 (Rujuk
Tafsir al-Tabari
, 24/590).
Manakala maksud saling berpesan dengan kesabaran pula ialah:
وأوصى بعضهم بعضا بالصبر على العمل بطاعة الله
Maksudnya:
Mereka saling menasihati untuk menetapi kesabaran dalam melaksanakan ketaatan terhadap Allah.”
(Rujuk
Tafsir al Tabari
, 24/590).
Seperkara lagi yang terkait dengan solat, sesungguhnya ia menjadi tiang agama dan paksi dalam kehidupan ini. Tanpanya, runtuhlah agama seseorang.
Firman Allah SWT:
وَأَقِيمُوا الصَّلَاةَ وَآتُوا الزَّكَاةَ وَارْكَعُوا مَعَ الرَّاكِعِينَ
Maksudnya:
 Dan dirikanlah kamu akan sembahyang dan keluarkanlah zakat, dan rukuklah kamu semua (berjemaah) bersama-sama orang-orang yang rukuk.
Surah al-Baqarah (43)
Dalam institusi kekeluargaan, agama adalah elemen yang penting. Pegangan agama yang kukuh dalam perkahwinan adalah tonggak kebahagian rumah tangga seperti solat secara berjemaah dapat mengeratkan hubungan sesama ahli keluarga. Allah S.W.T memberikan suruhan kepada ketua keluarga agar menyuruh dan mengajak ahli keluarganya untuk menunaikan solat. Suruhan ini boleh dilihat pada firman Allah S.W.T:
وَأْمُرْ أَهْلَكَ بِالصَّلَاةِ وَاصْطَبِرْ عَلَيْهَا لَا نَسْأَلُكَ رِزْقًا نَحْنُ نَرْزُقُكَ وَالْعَاقِبَةُ لِلتَّقْوَى
Maksudnya:
Dan perintahkanlah keluargamu serta umatmu mengerjakan sembahyang, dan hendaklah engkau tekun bersabar menunaikannya. Kami tidak meminta rezeki kepadamu, (bahkan) Kamilah yang memberi rezeki kepadamu. Dan (ingatlah) kesudahan yang baik adalah bagi orang-orang yang bertaqwa.
Surah Toha (132)
Begitu juga sebuah hadith  daripada Abu Hurairah RA: Rasulullah SAW bersabda:
إِذَا صَلَّتِ الْمَرْأَةُ خُمُسَهَا، وَصَامَتْ شَهْرَهَا، وَحَصَّنَتْ فَرْجَهَا، وَأَطَاعَتْ بَعْلَهَا، دخلت من أي أبواب الجنة شاءت
Maksud hadith:
“Apabila seseorang wanita itu menunaikan solat lima waktu, berpuasa pada bulannya (Ramadhan), menjaga kemaluannya dan mentaati pasangannya, masuklah dia ke dalam syurga melalui mana-mana pintu yang dikehendakinya.”
 Hadith sahih Riwayat Ibn Hibban (4163)
Melalui hadith ini, dapat difahami akan kewajipan menunaikan ibadah solat ke atas isteri. Maka, jika difahami secara
 mafhum al-mukhalafah
 yakni makna yang tersirat di sebaliknya, suami lebih ditekankan kewajipannya untuk menunaikan solat. Ini kerana suami merupakan ketua keluarga dan seorang ketua mesti menunjukkan sifat, contoh dan sikap yang baik terhadap ahli keluarganya, mendidik mereka dengan didikan agama dan membimbing mereka ke jalan yang betul.
Berbalik pada soalan yang diajukan, jika seorang suami atau ketua keluarga tidak menunaikan solat, maka perlulah dilihat terlebih dahulu akan sebab dan punca yang menyebabkan mereka tidak menunaikan solat itu. Jika seseorang itu meninggalkan solat dalam keadaan dia mengingkari akan kewajipan menunaikan solat, ataupun dia menunaikan solat tetapi pada masa yang sama dia mengingkari kewajipan itu, maka jatuhlah hukum kafir murtad ke atasnya berdasarkan ijma’ muslimin. (Lihat
al-Majmu’ Syarh al-Muhazzab
, 3/14). Perkara ini sebagaimana yang dinyatakan dalam hadith Nabi Muhammad SAW:
إِنَّ بَيْنَ الرَّجُلِ وَبَيْنَ الشِّرْكِ وَالْكُفْرِ تَرْكَ الصَّلَاةِ
Maksudnya:
Yang membezakan antara seorang hamba (yang mukmin) dengan seorang yang syirik dan kafir, iaitu meninggalkan solat.
Riwayat Muslim (82)
Justeru, isu solat adalah yang utama yang perlu dititikberatkan oleh semua pihak terhadap bakal suami tersebut.
Kepada isu yang kedua, saya katakan niat dan ingin berkahwin itu adalah digalakkan. Tetapi, berhak bagi keluarga bakal isteri mengetahui aib atau kelemahan bakal menantunya. Ini tidak termasuk dalam
ghibah
atau mengumpat.
Di sini kami ingin nukilkan pandangan Imam al-Nawawi sebagaimana yang dinyatakan di dalam kitabnya. Mengumpat yang dibenarkan dengan tujuan yang sahih dan syar’i yang mana tidak akan dikecapi melainkan dengannya, terdapat enam jenis:
Membuat aduan apabila dizalimi kepada sultan atau hakim.
Membantu dalam menentang perkara yang munkar dengan tujuan mengembalikan pelaku maksiat ke jalan yang benar.
Menceritakan kepada mufti bagi tujuan fatwa.
Mencegah umat Islam daripada sesuatu keburukan serta menasihati mereka seperti mereka mengambil ilmu daripada bukan ahlinya.
Menceritakan perihal orang yang melakukan dosa secara terang-terangan.
Menyebut sesuatu sifat yang telah makruf (diketahui) kepada diri seseorang itu seperti bisu atau buta dan sebagainya. Akan tetapi, jika mampu memanggilnya dengan panggilan yang lain adalah lebih baik dan haram memanggil panggilan-panggilan tersebut dengan niat menghina.
Untuk itu, keenam perkara ini dinyatakan oleh para ulama dan sebahagian besarnya disepakati akannya. Adapun, kesemua ini datang daripada dalil-dalil atau hadith-hadith yang sahih lagi masyhur. (Lihat
 Riyadh al-Solihin
, 432-433)
Imam Ibn Qudamah al-Maqdisi di dalam kitabnya ada juga menyebut jenis-jenis mengumpat yang dibenarkan oleh syarak sama seperti yang dinyatakan oleh Imam al-Nawawi di atas. (Lihat
 Mukhtasar Minhaj al-Qasidin
, 172-173)
Yang penting, di sini hanya satu, iaitu perubahan seseorang terutamanya yang menjadi ketua keluarga seperti suami atau ayah agar menjadi orang yang baik dan terbaik dalam melaksanakan tanggungjawab seperti memberi nafkah kepada anak-anaknya yang asal dan keluarganya yang baru.
Begitu juga, hubungan dengan Allah SWT seperti solat dan berakhlak baik sentiasa menjadi keutamaan dan di
islah
kannya dari semasa ke semasa. Semoga, Allah SWT kurniakan kepada kita semua keluarga yang bahagia yang memperolehi
sakinah, mawaddah
dan
sa’adah
. Amin.
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya: “
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
”
Surah al-Furqan (74)
[1]
 Sayid Qutub dalam Fi Zilal al-Quran berkata: “Penjelasan al-Quran yang lemah lem but menggambarkan hubungan lelaki dan perempuan ini dengan gambaran yang menarik, seolah-olah gambaran ini diambil dari dalam lubuk hati dan perasaan: “S kamu tenang tenteram bersamanya dan Dia jadikan di antara kasih sayang.”
Bertarikh: 3 Mei 2023 bersamaan 14 Syawal 1444H


#1421: Pewarna Rambut yang Halal

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah memakai pewarna rambut yang halal yang berada di pasaran? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Abu Hurairah RA, Nabi SAW bersabda:
إِنَّ الْيَهُودَ وَالنَّصَارَى لاَ يَصْبُغُونَ، فَخَالِفُوهُمْ
Maksudnya:

“Sesungguhnya orang Yahudi dan Nasrani tidak mewarnakan rambut. Justeru, hendaklah kamu berlainan daripada mereka.”
Riwayat al-Bukhari (3462) dan Muslim (2103)
Begitu juga dalam hadith lain, daripada Abu Hurairah R.A, Rasulullah SAW bersabda:
غَيِّرُوا الشَّيْبَ وَلاَ تَشَبَّهُوا بِالْيَهُودِ
Maksudnya:
 “
Ubahlah warna uban dan jangan menyerupai orang Yahudi.
”
Riwayat al-Tirmizi (1752)
Dapat difahami daripada hadith-hadith ini bahawa
‘illah
 syarak dalam mewarnakan rambut atau janggut adalah untuk menyelisihi ahli kitab. Oleh sebab itu, terdapatnya penegasan bahawa ia suatu perbuatan yang digalakkan (sunat). Apatah lagi Rasulullah SAW sendiri berlebih-lebihan dalam menyelisihi mereka dan memerintahkan untuk melakukannya. Selain itu, sunnah ini (mewarnakan rambut dan janggut) sangat diambil berat oleh ulama salaf. (Lihat
‘Aun al-Ma‘bud
, 11/172).
Secara umumnya, dalam
al-Mausu‘ah al-Fiqhiyyah al-Kuwaitiyyah
 (2/279-280) dinyatakan bahawa mewarnakan rambut dan janggut boleh dengan hinna’ (inai),
[1]
 hinna’ bersama katam,
[2]
 wars,
[3]
 za‘faran, warna hitam dan lain-lain.
Seterusnya, digalakkan mewarnakan rambut dan janggut dengan hinna’ dan katam berdasarkan hadith, “غَيِّرُوا الشَّيْبَ” (iaitu ubahlah warna uban) dan ia adalah suatu perintah yang menunjukkan kepada galakkan (sunat). Hal ini juga adalah berdasarkan kepada sabda Nabi SAW:
إِنَّ أَحْسَنَ مَا غَيَّرْتُمْ بِهِ الشَّيْبَ الْحِنَّاءُ وَالْكَتَمُ
Maksudnya:
 “
Sesungguhnya sebaik-baik bahan yang digunakan untuk mengubah warna uban ialah pohon hinna’ (inai) dan katam
.”
Riwayat Ibn Hibban (5474) dan al-Tirmizi (4991)
Dapat difahami daripada hadith di atas bahawa bahawa hinna’ (inai) dan katam adalah antara pewarna terbaik untuk mengubah warna uban. Akan tetapi bahan untuk mewarnakan uban tersebut tidak hanya terhad kepada kedua-dua bahan itu sahaja, malah terdapat juga bahan pewarna lain yang sama fungsinya yang turut boleh digunakan dalam asal-usul kecantikan. Hal ini adalah sebagaimana hadith daripada Anas R.A, katanya: “Abu Bakar mewarnakan (rambut dan janggutnya) dengan hinna’ (inai) dan katam. Manakala Umar pula mewarnakan (rambut dan janggutnya) hanya dengan hinna’ (inai).”
Begitu juga mewarnakan rambut dan janggut dengan menggunakan bahan wars dan za‘faran. Ia juga termasuk dalam hukum asal galakkan (sunat) itu sebagaimana mewarnakannya dengan bahan daripada hinna’ dan katam. Malah terdapat sebahagian sahabat yang mewarnakan rambut dan janggut mereka dengan kedua-dua bahan tersebut. Abu Malik al-Asyja‘i meriwayatkan daripada bapanya, katanya:
كَانَ خِضَابُنَا مَعَ رَسُول اللَّهِ صَلَّى اللَّهُ عَلَيْهِ وَسَلَّمَ الْوَرْسَ وَالزَّعْفَرَانَ
Maksudnya:
 “
Bahan pewarna yang kami gunakan (untuk mewarnakan rambut dan janggut) bersama Rasulullah SAW ialah wars dan za‘faran
.”
Riwayat Ahmad (15882)
[4]
Begitu juga hadith daripada al-Hakam bin ‘Amr al-Ghifari, katanya:
دَخَلْتُ أَنَا وَأَخِي رَافِعُ بْنُ عَمْرٍو عَلَى أَمِيرِ الْمُؤْمِنِينَ عُمَرَ بْنِ الْخَطَّابِ، وَأَنَا مَخْضُوبٌ بِالْحِنَّاءِ، وَأَخِي مَخْضُوبٌ بِالصُّفْرَةِ، فَقَالَ لِي عُمَرُ بْنُ الْخَطَّابِ: هَذَا خِضَابُ الْإِسْلَامِ، وَقَالَ لِأَخِي رَافِعٍ: هَذَا خِضَابُ الْإِيمَانِ
Maksudnya:
 “
Aku dan saudaraku Rafi‘ bin ‘Amr masuk menemui Amirul Mukminin Umar bin al-Khattab, dalam keadaan (rambut dan janggutku) diwarnakan dengan (warna) hinna’, manakala saudaraku pula (rambut dan janggutnya) diwarnakan dengan warna kekuning-kuningan. Lalu Umar bin al-Khattab berkata kepadaku: ‘Ini adalah pewarna Islam,’ dan berkata kepada saudaraku Rafi‘: ‘Ini adalah pewarna Iman
.’”
Riwayat Ahmad (20660)
[5]
Manakala berkenaan hukum mewarnakan rambut dan janggut dengan warna hitam pula para ulama berselisih pendapat berkenaannya. Ada dalam kalangan mereka yang berpendapat, hukum mewarnakan rambut dengan warna hitam adalah makruh pada selain perang. Manakala semasa perang, ia adalah diharuskan secara ijma‘, bahkan sangat digalakkan. Ada juga dalam kalangan mereka yang berpendapat, haram untuk mewarnakan rambut dengan warna hitam kepada selain para mujahidin (ahli perang), dan ini merupakan pendapat dalam mazhab Syafi‘i. Begitu juga pengecualian untuk mewarnakan dengan warna hitam hanya diberikan kepada mereka yang ada keperluan seperti untuk menghilangkan aib kerana uban yang berlebihan di rambut atau janggutnya sehingga menampakkannya lebih tua dan berusia daripada umurnya yang sebenar dan seumpamanya. Perbahasan lanjut berkenaan ini, kami telah menjawabnya secara panjang lebar dalam artikel kami, dalam Ahkam Syar‘iyyah  yang bertajuk: “
Warnakan Rambut dengan Warna Hitam.
”
Berbalik kepada soalan yang diajukan, sekiranya seseorang itu ingin mewarnakan rambut atau janggut mereka, dia boleh menggunakan apa sahaja pewarna yang ada di pasaran, dan tidak semestinya hanya dengan hinna’ (inai), asalkan ia memenuhi beberapa syarat yang telah digariskan oleh para ulama.
Di antaranya, bahan pewarna tersebut tidak menghalang air untuk sampai ke kulit. Para fuqaha telah bersepakat bahawa terdapatnya sesuatu di atas anggota wuduk atau anggota mandi wajib yang menghalang air daripada sampai ke kulit menjadi penghalang antara kesahan wuduk dan mandi wajib tersebut. Seseorang yang mewarnakan rambut dengan bahan-bahan yang telah disebutkan di atas seperti hinna’, katam, wars, za‘faran dan seumpamanya tidak menghalang kesahan wuduk dan mandi wajibnya kerana selepas dia membuang atau membersihkan bahan-bahan tersebut melalui basuhan, maka yang tinggal hanyalah warna semata-mata, dan warna sahaja tidak menjadi penghalang untuk air sampai ke kulit. Oleh itu, ia tidak menjejaskan kesahan wuduk dan mandi wajib seseorang. (Lihat
al-Mausu‘ah al-Fiqahiyyah al-Kuwaitiyyah
, 2/282).
Selain itu, bahan-bahan pewarna yang ingin digunakan mestilah bukan bahan yang mengandungi bahan-bahan kimia berbahaya yang boleh memudaratkan atau memberikan risiko dan kesan yang tidak baik terhadap kesihatan. Justeru, setiap perkara yang mendatangkan risiko kesihatan dan mudarat perlu dielakkan demi menjaga nyawa seseorang manusia. Hal ini bertepatan dengan larangan menerusi firman Allah SWT:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu sengaja mencampakkan diri kamu ke dalam bahaya kebinasaan
.”
(Surah al-Baqarah: 195)
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan. (Lihat
Zubdah al-Tafasir min Fath al-Qadir
, hlm. 38.). Tambahan lagi, agama Islam selalu mengingatkan penganutnya agar menjauhi semua perkara yang boleh memudaratkan diri. Kaedah ada menyebutkan bahawa:
وَالْأَصْلُ فِي الْمَضَارِّ الْحُرْمَةُ
Maksudnya:
 “
Hukum asal pada setiap sesuatu yang memudaratkan adalah haram.
” (Lihat
Mafatih al-Ghaib
, 15/381).
Seterusnya, ulama dalam kalangan mazhab Hanafi, Maliki, Syafi‘i, dan Hanbali berpendapat, apa sahaja yang dicelup dengan sesuatu yang
mutanajjis
(yakni yang terkena najis), boleh dibersihkan (disucikan) dengan membasuhnya sebanyak tiga kali. Justeru, jika seseorang lelaki atau perempuan mewarnakan rambut dengan hinna’ (inai) yang
mutanajjis
, lalu membasuhnya sebanyak tiga kali, maka ia kembali menjadi suci. Namun, jika pewarnaan itu menggunakan sesuatu bahan yang najis, maka ia tidak dikira suci melainkan setelah hilangnya ain najis itu, rasa dan juga baunya, serta air yang keluar adalah jernih. Akan tetapi warna yang tinggal adalah dimaafkan kerana sesuatu kesan (iaitu warna) yang susah untuk dihilangkan, kekalnya itu tidak memudaratkan (yakni tidak mengapa). (Lihat
al-Mausu‘ah al-Fiqahiyyah al-Kuwaitiyyah
, 2/282).
Kesimpulannya
Oleh itu, berdasarkan kepada kenyataan dan perbincangan di atas,
kami berpendapat seseorang itu boleh menggunakan apa sahaja bahan pewarna atau produk pewarna rambut yang ada di pasaran dengan syarat ia memenuhi syarat-syarat yang telah digariskan oleh para ulama sebagaimana yang kami telah nyatakan
. Dalam erti kata lain, bahan-bahan pewarna yang digunakan tidak hanya terhad kepada hinna’, katam, wars dan za‘faran semata-mata, tetapi jika ada bahan lain yang mempunyai fungsi seumpamanya dan memenuhi syarat-syarat yang telah disebutkan, maka ia boleh untuk digunakan. Lebih-lebih lagi, kini terdapat banyak produk-produk kosmetik pewarna rambut yang berada di pasaran yang memenuhi syarat tersebut, malah sebahagiannya sudah mempunyai panel syariah dalam memantau agar ia selari dengan kehendak syarak.
Begitu juga seseorang itu boleh untuk mewarnakan rambutnya dengan apa-apa warna selain warna hitam melainkan adanya keperluan seperti untuk menghilangkan aib kerana uban yang berlebihan di rambut atau janggutnya sehingga menampakkannya lebih tua dan berusia daripada umurnya yang sebenar dan seumpamanya. Akan tetapi pada masa yang sama, jauhilah warna yang boleh mengundang tohmahan kepada dirinya seperti warna yang menyerupai gaya hidup orang bukan Islam, orang fasiq atau syiar agama lain. Hal ini kerana sedangkan agama Islam menuntut penganutnya agar berbeza dengan mereka. Perkara ini adalah sebagaimana riwayat daripada Ibn Umar R.Anhuma, Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya:
 “
Sesiapa yang menyerupai sesuatu kaum, maka dia termasuk dalam kalangan mereka.
”
Riwayat Abu Daud (4031)
Al-San‘ani menjelaskan, maknanya ialah sesiapa yang menyerupai atau meniru orang fasiq, orang kafir, atau pembuat bidaah, maka dia termasuk dalam kalangan mereka — yakni sama seperti mereka. Dalam erti kata lain, dia meniru apa yang khusus bagi mereka seperti pakaian, tunggangan atau gerak-geri mereka. (Lihat
Subul al-Salam
, 4/175).
Selain itu juga, ingatlah sebagai seorang Muslim, kita turut diperintahkan untuk menjauhi segala perkara yang boleh mendatangkan tohmahan, persepsi negatif dan fitnah, sama ada kepada diri kita sendiri sebagai seorang individu Muslim atau kepada agama Islam yang kita anuti sehingga memberi persepsi buruk dan menjatuhkan atau merendahkan martabatnya. Maka, sebelum melakukan sesuatu atau apa-apa perkara fikirkan terlebih dahulu kesannya buat diri, keluarga dan agama. Hal ini juga selari dengan kaedah yang menyebutkan:
اتَّقُوا مَواضِعِ التُّهَمِ
Maksudnya
: “
Berhati-hatilah kamu dengan ruang-ruang tohmahan
.”
Begitu juga Umar R.A pernah berkata:
مَنْ سَلَكَ مَسَالِكَ التُّهَمِ اتُّهِمَ
Maksudnya:
 “
Sesiapa yang menempuhi laluan-laluan tohmahan, dia akan ditohmah
.” (Mulla Ali al-Qari menyebutkan, ia diriwayatkan oleh al-Khara’iti dalam
Makarim al-Akhlaq
 daripada Umar secara mauquf dengan lafaz).
[6]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
[1]
 Hinna’ ialah sejenis pokok yang daun dan batangnya seperti daun dan batang delima, bunganya pula berwarna putih, daunnya diambil untuk dijadikan pewarna merah. (Lihat
https://www.almaany.com/ar/dict/ar-ar/الْحِنَّاءِ/
. Diakses pada 27 April 2023).
[2]
 Katam ialah sejenis tumbuhan yang dicampur dengan daun wasmah (dikenali juga sebagai daun Nil), lalu digunakan untuk mewarnakan rambut hitam. Namun, ada yang berpendapat, ia adalah wasmah. (Lihat
Mirqah al-Mafatih
, 7/2827).
[3]
 Wars ialah sejenis tumbuhan yang ditanam di Yaman dan India. Buahnya apabila masak, ditutup dengan kelenjar kuning, dan terdapat sedikit bulu di atasnya, yang digunakan untuk mewarna pakaian. (Lihat
https://www.almaany.com/ar/dict/ar-ar/الورس/
. Diakses pada 28 April 2023). Ia adalah tumbuhan seperti bijan, dan mempunyai bau yang harum. Ia menjadi bahan pewarna antara warna merah dan kuning. (Lihat
Jawahir al-Iklil Syarh Mukhtasar Khalil
, 1/189).
[4]
 Syeikh Syu‘aib al-Arna’ut dalam
Takhrij al-Musnad
 (25/216) menilai sanadnya sebagai sahih. Beliau juga menyatakan, semua perawinya adalah
thiqah
 dan merupakan perawi kitab
al-Sahih
 melainkan Bakr bin Isa dan dia daripada perawi sunan al-Nasa’i dan dia adalah
thiqah
.
[5]
 Hadith al-Hakam bin ‘Amr al-Ghifari, diriwayatkan oleh Imam Ahmad. Di dalamnya terdapat perawi bernama ‘Abd al-Rahman bin Habib, dan dia dinilai sebagai
thiqah
 oleh Ibn Ma‘in tetapi dinilai sebagai
dha’if
oleh Imam Ahmad. Manakala baki perawi-perawinya yang lain adalah
thiqah
. (Lihat
Majma‘ al-Zawa’id
, 5/159).
[6]
 Lihat
 al-Asrar al-Marfu‘ah fi al-Akhbar al-Maudhu‘ah
 oleh Mulla Ali al-Qari, hlm. 80.
Bertarikh: 3 Mei 2023 bersamaan 14 Syawal 1444H


#1422: Tersalah Niat Solat dalam Waktu Solat Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Ustaz, saya solat Zohor dalam waktu Zohor dalam keadaan mengikuti Imam tetapi saya tersalah niat solat Asar kerana waktu tersebut hujan lebat dan suasana agak gelap. Saya hanya teringat atau perasan salah niat tersebut pada pertengahan solat iaitu di rakaat kedua. Justeru, apakah yang perlu saya lakukan dan bagaimanakah dengan solat saya itu? Mohon pencerahan. Terima kasih.

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, para ulama telah menyatakan ijma‘ mengenai kewajipan berniat dalam solat dan solat tidak sah tanpanya. Al-Khiraqi menyebutkan, apabila seseorang ingin mendirikan solat, maka bertakbirlah (yakni ucapkan Allahu Akbar) dan berniat ketika takbiratul ihram itu solat fardhu (yang ingin didirikan). Kami tidak mengetahui adanya perselisihan (khilaf) dalam umat mengenai kewajipan berniat untuk mendirikan solat, dan suatu solat tidak sah tanpanya. (Lihat
Mukhtasar al-Khiraqi
, hlm. 22).
Dalam erti kata lain, niat merupakan salah satu rukun solat. Niat ialah mengingati tujuan sesuatu perbuatan ketika mula melakukannya. Tempat niat ialah di dalam hati. Untuk menjadikan solat sah, seseorang hendaklah menyertakan niat di dalam hati ketika bertakbiratul Ihram dan sedar akan tujuannya untuk bersolat semasa melafazkan takbir tersebut serta mengingati jenis solat dan fardhunya. Sementara niat untuk bersolat pula tidak disyaratkan melafazkannya. (Lihat
al-Fiqh al-Manhaji
, 1/129).
Niat menurut bahasa adalah mengarah diri kepada sesuatu perbuatan. (Lihat
al-Mu‘jam al-Wasit
, hlm. 1021). Manakala menurut Dewan Bahasa dan Pustaka, niat ialah maksud atau tujuan sesuatu perbuatan. (Lihat
Kemus Dewan Edisi Keempat
, hlm.  1080).
Dari segi istilah pula, terdapat beberapa definisi yang diberikan. Antaranya ialah:
Al-Nawawi menyebutkan bahawa niat ialah keazaman (tekad) di dalam hati atas setiap perkara yang fardhu dan selain daripadanya. (Lihat
al-Majmu‘ Syarh al-Muhazzab
, 1/310).
Ibn ‘Abidin pula menyebutkan bahawa niat ialah tujuan melakukan ketaatan dan mendekatkan diri kepada Allah SWT dengan amal perbuatan. (Lihat
Rad al-Mukhtar
, 1/105).
Berdasarkan kepada definisi di atas, kita dapat simpulkan bahawa niat ialah lintasan dalam hati ketika adanya tekad dan keazaman untuk melakukan sesuatu perkara.
Oleh itu, berbalik kepada soalan yang diajukan, jika seseorang itu ingin mengerjakan solat Zohor bersama Imam dalam waktu Zohor, tetapi ketika takbiratul ihram itu dia tidak mengingati melainkan solat Asar kemudian menyedarinya ketika pertengahan solat, maka solat yang didirikan dalam keadaan tersebut tidak sah kerana niatnya ketika awal solatnya (yakni ketika takbiratul ihram) adalah berbeza dengan solat yang sebenarnya ingin dia tunaikan. Hal ini adalah berdasarkan kepada sabda Nabi SAW:
إِنَّمَا الأَعْمَالُ بِالنِّـيَّاتِ، وَإِنَّمَا لِكُلِّ امْرِئٍ مَا نَـوَى
Maksudnya:
 “
Sesungguhnya segala amalan dikira dengan niat dan sesungguhnya setiap orang memperolehi apa yang diniatkan.
”
Riwayat al-Bukhari (1)
Lebih-lebih lagi, waktu solat ketika itu juga adalah bukan waktu solat yang dia ingin tunaikan, jelas menunjukkan bahawa dia telah tersilap dalam niatnya.
Justeru, sekiranya dia menyedari perkara tersebut di pertengahan solat misalnya di rakaat kedua, maka dia hendaklah membatalkan solatnya, dan memulakan solatnya semula dengan niat yang betul bersama Imam tersebut. Jika dia hanya menyedarinya selepas selesai mendirikan solat dan menyakini bahawa dia memang tersilap dalam niatnya itu, maka dia hendaklah mendirikan semula solatnya, dan mengqadha’kannya semula jika waktu solat itu sudah tamat.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 3 Mei 2023 bersamaan 14 Syawal 1444H


#1423: Warnakan Rambut dengan Warna Hitam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Ustaz, Boleh saya tahu, mengapa tidak boleh warnakan dengan warna hitam? Mohon pencerahan. Terima kasih.

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Abu Hurairah RA, Nabi SAW bersabda:
إِنَّ الْيَهُودَ وَالنَّصَارَى لاَ يَصْبُغُونَ، فَخَالِفُوهُمْ
Maksudnya:

“Sesungguhnya orang Yahudi dan Nasrani tidak mewarnakan rambut. Justeru, hendaklah kamu berlainan daripada mereka.”
Riwayat al-Bukhari (3462) dan Muslim (2103)
Begitu juga dalam hadith lain, daripada Abu Hurairah R.A, Rasulullah SAW bersabda:
غَيِّرُوا الشَّيْبَ وَلاَ تَشَبَّهُوا بِالْيَهُودِ
Maksudnya:
 “
Ubahlah warna uban dan jangan menyerupai orang Yahudi.
”
Riwayat al-Tirmizi (1752)
Dapat difahami daripada hadith-hadith ini bahawa
‘illah
 syarak dalam mewarnakan rambut atau janggut adalah untuk menyelisihi ahli kitab. Oleh sebab itu, terdapatnya penegasan bahawa ia suatu perbuatan yang digalakkan (sunat). Apatah lagi Rasulullah SAW sendiri berlebih-lebihan dalam menyelisihi mereka dan memerintahkan untuk melakukannya. Selain itu, sunnah ini (mewarnakan rambut dan janggut) sangat diambil berat oleh ulama salaf. (Lihat
‘Aun al-Ma‘bud
, 11/172).
Berbalik kepada soalan yang diajukan, para ulama berbeza pendapat berkenaan hukum mewarnakan rambut dengan warna hitam. Dalam
al-Mausu‘ah al-Fiqhiyyah
 dinyatakan, ulama dalam kalangan mazhab Hanbali, Maliki dan Hanafi — kecuali Abu Yusuf — berpendapat, hukum mewarnakan rambut dengan warna hitam adalah makruh pada selain perang. Manakala semasa perang, ia adalah diharuskan secara ijma‘, bahkan sangat digalakkan. Di antara dalil mereka yang berpendapat bahawa diharuskan untuk mewarnakan rambut dengan warna hitam adalah berdasarkan kepada sabda Nabi SAW:
إِنَّ أَحْسَنَ مَا اخْتَضَبْتُمْ بِهِ لِهَذَا السَّوَادُ، أَرْغَبُ لِنِسَائِكُمْ فِيكُمْ، وَأَهْيَبُ لَكُمْ فِي صُدُورِ أَعْدَائِكُمْ
Maksudnya:
 “
Sesungguhnya sebaik-baik warna untuk kamu warnakan (rambut atau janggut kamu) dengannya adalah warna hitam, kerana ia lebih disukai oleh isteri-isteri kamu, dan menakutkan hati-hati musuh kamu
.”
Selain itu, terdapat riwayat daripada Umar bin al-Khattab bahawasanya beliau memerintahkan untuk mewarnakan rambut dengan warna hitam dan menyebutkan bahawa ia menenangkan isteri dan menakut-nakutkan musuh. Tambahan lagi, terdapat sebahagian sahabat mewarnakan (rambut dan janggut) dengan warna hitam dan tidak dinukilkan ada dalam kalangan mereka yang mengingkarinya. Di antara mereka yang melakukannya ialah Uthman, Abdullah bin Ja‘far, al-Hasan dan al-Husain. Selain itu, di antara mereka yang turut mewarnakannya dengan warna hitam dan berpendapat dengannya ialah Muhammad bin Ishaq, pengarang
al-Maghazi
, Ibn Abi ‘Asim dan Ibn al-Jauzi.
Selain daripada itu, terdapat pendapat lain dalam mazhab Hanafi yang menyatakan keharusan untuk mewarnakan rambut dengan warna hitam (secara mutlak). Inilah juga pendapat Abu Yusuf.
Manakala mazhab Syafi‘i pula berpendapat, haram untuk mewarnakan rambut dengan warna hitam kepada selain para mujahidin (ahli perang). (Lihat
al-Mausu‘ah al-Fiqhiyyah al-Kuwaitiyyah
, 2/280-281). Larangan ini adalah berdasarkan kepada sabda Nabi SAW:
يَكونُ قومٌ يخضِبونَ في آخرِ الزَّمانِ بالسَّوادِ كحواصلِ الحمامِ لا يريحونَ رائحةَ الجنَّةِ
Maksudnya:
 “
Di akhir zaman nanti, akan ada sekelompok orang yang akan mewarnakan (rambut dan janggut) dengan warna hitam seperti warna bulu di dada burung merpati, mereka tidak akan mencium bau syurga.
”
Riwayat Abu Daud (4212) dan al-Nasa’i (5075)
[1]
Imam al-Nawawi menyebutkan, menurut mazhab kami (mazhab al-Syafi‘i) digalakkan (disunatkan) untuk mewarnakan uban bagi lelaki dan perempuan dengan warna kekuning-kuningan atau kemerahan, dan haram untuk mewarnakannya dengan warna hitam mengikut pendapat yang paling sahih (
asah
). Namun, terdapat pendapat menyatakan bahawa mewarnakan uban dengan warna hitam adalah makruh
tanzih
. Akan tetapi pendapat yang terpilih, ia adalah diharamkan. (Lihat
al-Minhaj Syarh Sahih Muslim
, 14/80).
Hal ini adalah berdasarkan kepada hadith daripada Jabir R.A, katanya: Abu Quhafah
[2]
 yang rambutnya putih bak bunga kemboja (الثغامة), dibawa menemui Rasulullah SAW pada hari pembukaan kota Makkah, lalu Baginda bersabda:
غَيِّرُوا هَذَا بِشَىْءٍ وَاجْتَنِبُوا السَّوَادَ
Maksudnya:
 “
Ubahlah warna uban rambutnya ini dengan sesuatu dan elakkanlah dari warna hitam
.”
Riwayat Muslim (2102)
Menurut ulama mazhab Syafi‘i, larangan di atas bermaksud ia diharamkan,  dan dalam hal ini lelaki dan perempuan adalah sama dari segi hukumnya. (Lihat
al-Mausu‘ah al-Fiqhiyyah al-Kuwaitiyyah
, 2/281).
Dalam
al-Fiqh al-Manhaji
 dinyatakan, di antara hikmah pengharamannya ialah perbuatan menghitamkan uban mengandungi unsur-unsur pemalsuan dan mengubah keadaan yang sebenar. Dengan celupan warna hitam, seseorang dewasa kelihatan seperti remaja, orang tua kelihatan muda kepada pandangan orang ramai. Hal ini menyebabkan sangkaan mereka berlainan daripada keadaan yang sebenar. Adapun warna yang lain tidaklah sampai ke tahap pengubahan, penipuan dan pemalsuan. Kemudian pengarang
al-Fiqh al-Manhaji
 menyebutkan bahawa mereka berpendapat, ia adalah kerana patuh dan taat semata-mata. (Lihat
al-Fiqh al-Manhaji
, 3/100).
Penjelasan lebih terperinci ada disebutkan oleh Dr. Yusuf al-Qaradhawi dalam karyanya
al-Halal wa al-Haram fi al-Islam
 (hlm. 117). Beliau menyatakan, orang yang tidak setua Abu Quhafah tidak mengapa jikalau dia mewarnakan rambutnya dengan warna hitam. Dalam hal ini Ibn Syihab al-Zuhri mengatakan: “Kami mewarnakan rambut dengan warna hitam jiikalau wajah masih kelihatan muda. Apabila wajah sudah berkedut dan gigi sudah bergoyang kami pun meninggalkannya.” (Lihat juga
al-Mausu‘ah al-Fiqhiyyah al-Kuwaitiyyah
, 2/281).
Kesimpulannya
Berdasarkan kepada perbahasan dan perbincangan di atas,
kami berpendapat bahawa tidak boleh mewarnakan rambut dengan warna hitam melainkan terdapatnya keperluan
seperti untuk menghilangkan aib kerana uban yang berlebihan di rambut atau janggutnya sehingga menampakkannya lebih tua dan berusia daripada umurnya yang sebenar dan seumpamanya.
Sekalipun begitu, kami tidak menafikan sebahagian ulama menghukumkannya sebagai makruh.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
[1]
 Syeikh Syu‘aib al-Arna’ut dalam
takhrij Musykil al-Athar
 (3699) menilai sanadnya sebagai sahih. Manakala Imam al-Zahabi dalam
Siyar A‘lam al-Nubala’
 (4/339) menilainya sebagai
hasan gharib
.
[2]
 Beliau ialah bapa kepada Abu Bakar; nama sebenarnya ialah Uthman dan memeluk Islam semasa pembukaan Makkah.
Bertarikh: 3 Mei 2023 bersamaan 14 Syawal 1444H


#1424: Badal Haji Untuk Kanak-Kanak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya mempunyai anak lelaki yang telah meninggal dunia pada usia 11 tahun 2 bulan beberapa tahun yang lalu. Pada saat kematiannya, dia belum menampakkan ciri-ciri fizikal sekunder mencapai akil baligh. Namun almarhum sudah melakukan tanggungjawab bersolat 5 waktu dan berpuasa di bulan Ramadan secara sendiri tanpa dipaksa. Adakah saya perlu melakukan Badal Haji untuk beliau?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mulakan dengan mengucaokan takziah kepada saudara atas pemergian cahaya mata dan anak yang dikasihi. Semoga ia menjadi syafaat bagi saudara pada Hari Akhirat kelak.
Menjawab persoalan di atas, saya mulakan sebuah hadith daripada Ali bin Abi Talib RA, Nabi SAW bersabda:
رُفِعَ الْقَلَمُ عَنْ ثَلَاثَةٍ: عَنِ النَّائِمِ حَتَّى يَسْتَيْقِظَ، وَعَنِ الصَّبِيِّ حَتَّى يَحْتَلِمَ، وَعَنِ الْمَجْنُونِ حَتَّى يَعْقِلَ
Maksudnya:
“Diangkat pena daripada tiga golongan, iaitu orang yang tidur sehingga dia terjaga, kanak-kanak sehingga dia bermimpi, dan orang yang gila sehingga dia berakal.”
Riwayat Abu Daud (4403)
Nas di atas menunjukkan taklifan ibadat dikecualikan daripada tiga golongan ini. Dalam erti akta yang lain, sekali pun seseorang itu melakukan perkara maksiat, ia tidak dianggap berdosa kerana mereka bukanlah ahli taklif.
Akan tetapi, apabila seorang kanak-kanak melaksanakan ibadah haji, ibadah tersebut adalah sah namun ibadah tersebut dikira sebagai ibadah sunat dan wajib ke atasnya untuk melaksanakan haji fardhu apabila dia sudah baligh. Ini adalah berdasarkan hadith daripada Ibn Abbas R.Anhuma, Nabi SAW bersabda:
إِذَا حَجَّ الصَّبِيُّ فَهِيَ لَهُ حَجَّةٌ حَتَّى يَعْقِلَ، وَإِذَا عَقَلَ فَعَلَيْهِ حَجَّةٌ أُخْرَى
Maksudnya:
“Apabila seorang kanak-kanak menunaikan haji maka baginya haji sampai dia berakal (baligh), maka apabila dia sudah berakal maka baginya haji yang lain (mengulangi haji).”
Riwayat al-Hakim (1769)
Dapat difahami bahawa baligh merupakan syarat wajib kepada seseorang itu untuk melaksanakan ibadah haji dan ibadah haji bagi kanak-kanak tersebut dikira sebagai amalan sunat dan wajib bagi mereka untuk melaksanakan ibadah haji apabila mereka sudah baligh kelak.
Ibn Qudamah juga telah mensyarahkan perkara ini di dalam kitabnya: “Ibn Munzir berkata:  Para ulama’ telah bersepakat, bahawa kanak-kanak yang sudah menunaikan haji ketika masih kecil kemudian kanak-kanak tersebut sudah dewasa atau telah dimerdekakan maka wajib bagi mereka untuk menunaikan haji apabila mereka sudah memiliki kemampuan.” (Lihat
al-Mughni
, 5/44)
Justeru, saya katakan jika si bapa ingin badalkan haji untuk anak maka hukumnya adalah sunat semata-mata bukan menjadi kewajipan kepada si bapa atau penjaga untuk membadal hajikan kepada kanak-kanak yang belum baligh itu.
Niat saudara adalah amat baik, semoga mematuhi nas dan perintah Allah SWT serta Rasul-Nya adalah menjadi keutamaan kita dalam melaksanakan satu-satu perintah Tuhan.
Pendapat saya, adalah lebih baik juga saudara menghajikan kepada kaum keluarga dan saudara kepada tuan yang meninggal dunia tetapi belum melaksanakan haji serta mereka mampu atau kemampuannya terhad. Ini juga termasuk dalam sedekah yang  baik dan sebuah tanggungjawab serta silaturrahim kepada si mati yang diteruskan.
Sebagai mana seorang sahabat telah menunaikan haji secara badal untuk saudaranya Syubrumah. Begitu juga, haji untuk ibu yang meninggal dunia yang belum melaksanakannya lagi.
Hukumnya diharuskan oleh Syarak menurut jumhur fuqaha berdasarkan hadith daripada Nabi ﷺ. Daripada Ibnu Abbas RA : Seorang wanita dari Juhainah datang menemui Rasulullah ﷺ dan berkata:
أَنَّ امْرَأَةً مِنْ جُهَيْنَةَ جَاءَتْ إِلَى النَّبِيِّ -صَلَّى اللَّهُ عَلَيْهِ وَسَلَّمَ- فَقَالَتْ: إِنَّ أُمِّي نَذَرَتْ أَنْ تَحُجَّ فَلَمْ تَحُجَّ حَتَّى مَاتَتْ، أَفَأَحُجُّ عَنْهَا؟ قَالَ: نَعَمْ حُجِّي عَنْهَا، أَرَأَيْتِ لَوْ كَانَ عَلَى أُمِّكِ دَيْنٌ أَكُنْتِ قَاضِيَةً؟ اقْضُوا اللَّهَ، فَاللَّهُ أَحَقُّ بِالْوَفَاءِ”.
Maksudnya:
“Bahawa sesungguhnya ibuku telah bernazar untuk menunaikan haji, apakah aku perlu menunaikan haji bagi pihaknya?” Jawab Baginda : “Ya, tunaikanlah haji untuknya. Apa pandangan kamu kalau ibu kamu berhutang, apakah kamu perlu melunaskannya?” Jawabnya : “Ya,” Sabda Baginda: “Tunaikanlah hutang Allah dan hutang Allah lebih berhak untuk dilunaskan.
Hadis riwayat al-Bukhari, Ahmad dan An-Nasaie
Sekali lagi saya berdoa kepada Allah SWT semoga tuan dan anak tuan ditempatkan bersama orang-orang yang soleh di akhirat kelak.
Bertarikh: 6 Mei 2023 bersamaan 17 Syawal 1444H


#1425: Nama Qaal Raffasya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, maaf jika saya menggangu. Saya ingin bertanya, saya berhajat meletakkan nama anak Qaal Raffasya. Qaal ertinya berkata / bersabda. Raffasya bermaksud tempat tertinggi / teragung. Adakah maksudnya elok dan sesuai untuk diberikan kepada anak lelaki?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Berkenaan dengan persoalan di atas, saya mengesyorkan agar pilihlah nama dengan nama yang disarankan oleh Rasulullah SAW iaitu dengan menamakan yang baik-baik. Ini kerana berdasarkan hadith:
Daripada Abi al-Darda’ RA, Rasulullah SAW bersabda:
إِنَّكُمْ تُدْعَوْنَ يَوْمَ الْقِيَامَةِ بِأَسْمَائِكُمْ وَأَسْمَاءِ آبَائِكُمْ فَأَحْسِنُوا أَسْمَاءَكُمْ
Maksudnya:
Sesungguhnya kamu semua akan diseru pada hari kiamat kelak dengan nama kamu dan nama bapa-bapa kamu. Maka perelokkanlah nama kamu.
Riwayat Abu Daud (4948)
Berdasarkan persoalan di atas, selama mana nama tidak diertikan dengan sebarang bentuk syirik atau seperti yang dinyatakan di atas, maka hukumnya adalah dibolehkan. Inilah pendapat kebanyakan fuqaha’ sekalipun nama yang afdhal dengan dihambakan kepada Allah atau yang dipuji.
Daripada Ibn Umar R.Anhuma, bahawa Rasulullah SAW bersabda:
إِنَّ أَحَبَّ أَسْمَائِكُمْ إِلَى اللَّهِ عَبْدُ اللَّهِ ، وَعَبْدُ الرَّحْمَنِ
Maksudnya:
Sesungguhnya nama yang paling disukai oleh Allah ialah Abdullah dan Abd al-Rahman.
Riwayat Muslim (6/169), Abu Daud (2/307), al-Tirmizi (4/29), al-Nasa’ie (2/119), Ibn Majah (2/404), al-Darimi (2/294), Ahmad (4774) dan al-Hakim (4/274)
Bagi melengkapkan jawapan ini, kami nukilkan pendapat Dr Yusuf al-Qaradhawi yang berkata: “Ahli fiqh tidak melarang perihal apa yang saya ketahui sebagai menamakan anak dengan nama-nama bukan Arab selagi maknanya adalah baik dari segi bahasa. Ramai Muslim yang mengekalkan nama orang bukan Arab untuk kaum lelaki dan wanita selepas keislaman mereka walaupun mereka berada dalam kehidupan dan budaya orang Arab.
Nama-nama yang menyerupai nama sedemikian adalah Mariyyah al-Qibtiyyah, ibu kepada Ibrahim, putera kepada Nabi SAW yang dikenali sebagai nama al-Qibti al-Misri.
Ada juga para sahabat dan tabi’in yang nama mereka berasal daripada nama tumbuh-tumbuhan. Contohnya Talhah (pohon Talha), Salmah (pohon Salma), dan Handzalah (pohon yang buahnya begitu pahit).
Ataupun nama haiwan dan burung seperi asad (singa), fahd (harimau bintang), haitham (singa padang pasir), dan saqr (burung helang).
Ataupun nama ciptaan yang keras atau benda semula jadi seperti bahr (laut), jabal (bukit) dan sakhar (batu besar).
Ataupun nama yang berbentuk sifat yang diambil daripada makna asal. Contohnya ‘Amir (yang panjang umur), Salim (yang sejahtera), Umar (yang mempunyai umur yang panjang), Said (yang bahagia), Fatimah (yang dipisahkan daripada susuan), Aisyah (yang hidup), Safiyyah (yang bersih), dan Maimunah (yang dipercayai).
Ataupun nama orang terdahulu yang antara mereka menjadi ikutan berdasarkan jejak hidup mereka daripada kalangan Nabi, orang-orang soleh dan solehah seperti Ibrahim, Ismail, Yusuf, Musa dan Maryam.
Berdasarkan rangkuman panduan-panduan ini, seorang Muslim dibenarkan menamakan anak lelaki ataupun anak perempuan, sama ada dengan nama Arab ataupun nama bukan Arab. (Lihat
 Fatawa Mu’asirah
, 2/404-405)
Justeru, saya katakan jika nama yang dicadangkan oleh saudara itu baik dan benar apa yang saudara nyatakan itu. Maka, ianya dibolehkan. Semoga anak saudara menjadi anak yang soleh. Lazimilah doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya: “
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
”
Bertarikh: 6 Mei 2023 bersamaan 17 Syawal 1444H


#1426: Alam Kubur, Ke Mana Roh Selepas Soal Munkar Nakir?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Soalan saya dari anak saya yang berumur 8 tahun. Selepas meninggal masuk kubur, sekiranya soalan yang ditanya malaikat dapat dijawab, dimana roh kita selepas itu?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, saya katakan isu ini terbahagi kepada dua. Pertama, jika seseorang itu mati syahid maka kedudukannya di dalam tembolok burung berwarna hijau berterbangan dalam syurga.
Daripada Ibn Abbas R.Anhuma, katanya: Nabi SAW bersabda:
لَمَّا أُصِيبَ إِخْوَانُكُمْ بِأُحُدٍ جَعَلَ اللَّهُ أَرْوَاحَهُمْ فِي جَوْفِ طَيْرٍ خُضْرٍ تَرِدُ أَنْهَارَ الْجَنَّةِ، تَأْكُلُ مِنْ ثِمَارِهَا، وَتَأْوِي إِلَى قَنَادِيلَ مِنْ ذَهَبٍ مُعَلَّقَةٍ فِي ظِلِّ الْعَرْشِ، فَلَمَّا وَجَدُوا طِيبَ مَأْكَلِهِمْ وَمَشْرَبِهِمْ وَمَقِيلِهِمْ قَالُوا : مَنْ يُبَلِّغُ إِخْوَانَنَا عَنَّا أَنَّا أَحْيَاءٌ فِي الْجَنَّةِ نُرْزَقُ لِئَلاَّ يَزْهَدُوا فِي الْجِهَادِ وَلاَ يَنْكُلُوا عِنْدَ الْحَرْبِ فَقَالَ اللَّهُ سُبْحَانَهُ : أَنَا أُبَلِّغُهُمْ عَنْكُمْ . قَالَ : فَأَنْزَلَ اللَّهُ {وَلاَ تَحْسَبَنَّ الَّذِينَ قُتِلُوا فِي سَبِيلِ اللَّهِ أَمْوَاتًا}. إِلَى آخِرِ الآيَةِ .
Maksudnya:
 “
Ketika saudara-saudara kamu gugur dalam Perang Uhud, Allah menjadikan ruh-ruh mereka di dalam tembolok burung hijau yang mendatangi sungai-sungai di Syurga, memakan buah-buahannya dan hinggap di lentera (lampu yang bertutup dengan kaca) daripada emas yang tergantung di bawah naungan Arasy. Ketika mereka mendapat makanan, minuman  dan tempat tinggal  yang baik, mereka berkata: ‘Siapa yang menyampaikan kepada saudara-saudara kami bahawa kami saat ini hidup di Syurga dalam keadaan diberi rezeki, agar mereka tidak bersikap menahan diri daripada jihad dan tidak menolak untuk berangkat berperang.’ Allah berfirman: “Aku yang menyampaikan untuk kamu semua kepada mereka.’ Maka turunlah ayat,
‘وَلاَ تَحْسَبَنَّ الَّذِينَ قُتِلُوا فِي سَبِيلِ اللَّهِ أَمْوَاتًا’
sehingga akhir ayat. [Surah Ali Imran: 169].
”
Riwayat Abu Dawud (2520); al-Baihaqi dalam
 Syu‘ab al-Iman
 (6/104);
al-Sunan al-Kubra
 (9/275); al-Hakim dalam
al-Mustadrak
 (2/97); Ahmad (2388) dengan sedikit perbezaan. Syeikh Syu‘aib al-Arna’ut menilai sanadnya sebagai hasan dalam
takhrij Sunan Abi Dawud
. Begitu juga Ibn Mulaqqin dalam
Syarh al-Bukhari
 (17/403) menilainya sebagai sahih.
Ibnu Qayyim dalam kitab
Ruh
 berkata (1/90-92), masalah ini khilaf yang besar. Antaranya:
Ruh orang yang beriman di sisi Allah SWT dalam syurga sama ada mereka mati syahid atau pun sebaliknya. Ia bersyaratkan jika tidak dihalang daripada syurga dengan sebab dosa besar atau hutang dan mereka menerima keampunan Tuhan mereka dan rahmat. Inilah juga mazhab Abi Hurairah dan Abdullah bin Umar R.Anhum.
Sebahagian ulama berpendapat dia berada berhampiran dengan pintu syurga yang datang kepada mereka daripada sebahagian nikmat dan rezeki syurga.
Sebahagian ulama berpendapat ruh-ruh tersebut masih berada di kubur mereka.
Imam Malik berpendapat telah sampai kepadaku bahawa ruh dibebaskan boleh pergi ke mana yang dia mahu.
Imam Ahmad dalam riwayat anaknya, Abdullah berkata, “
Ruh orang kafir dalam neraka dan ruh orang beriman dalam syurga.
”
Abu Abdillah bin Mandah berkata, “
Sebahagian sahabat dan tabi’in berpendapat, ruh orang yang beriman di sisi Allah Azza wa Jalla dan tiadalah mereka menambah atas yang demikian.
”
Diriwayatkan daripada jama’ah sahabah dan tabi’in berkata, “
Ruh orang-orang beriman di Jabiyah dan ruh orang-orang kafir di telaga Barahut, telaga yang terletak di Hadramaut.
”
Sebahagian ulama berkata, “
Ruh orang-orang yang beriman di telaga zamzam sedangkan ruh orang-orang Kafir di telaga Barhut.
”
Salman al-Farisi berkata, “
Ruh orang-orang yang beriman di barzakh di bumi boleh pergi ke mana ia mahu sedangkan ruh orang-orang kafir di Sijjin.
” Dalam satu lafaz daripadanya, ruh orang yang beriman boleh pergi ke bumi di mana yang ia mahu.
Sebahagian ulama berpendapat ruh orang-orang yang beriman di sebelah kanan Adam dan ruh orang-orang yang kafir di sebelah kirinya.
Sebahagian ulama antaranya, Ibnu Hazm berpendapat, tempat tinggal ruh kembali ke tempat asal sebelum jasad diciptakan.
Ibnu Abi ‘Izz membuat komentar selepas menyebut pendapat ulama dalam masalah ini melalui kitab
Syarah al-Aqidah al-Tahawiyah
 (1/396),
khulasah
nya ialah, bahawa ruh-ruh di barzakh berbeza kedudukan antara satu sama lain:
Ruh yang berada di tempat tertinggi
‘Illiyyiin
 di
al-Mala’ al-A’la
 iaitu ruh para nabi yang juga berbeza kedudukan mereka.
Ruh yang berada dalam tembolok burung hijau yang berterbangan dalam syurga mengikut kemahuannya. Iaitu ruh sebahagian orang mati syahid bukan semuanya. Ini kerana, sebahagian mereka telah dihalang dari masuk syurga dengan sebab hutang.
Ruh yang dihalang di pintu syurga, ruh yang dihalang di kuburnya, ruh yang berada di bumi, ruh yang berada seperti di tempat pembakar roti bagi golongan penzina lelaki dan perempuan, ruh yang berada di sungai darah yang berenang dan dilempar batu ke mulutnya. Semuanya ini berdasarkan kepada sunnah. Wallahu a’lam.
Justeru, saya katakan amallah dengan kebaikan. Mudah-mudahan kita termasuk dalam golongan para nabi, siddiqin, syuhada dan orang-orang soleh. Amin.
Bertarikh: 6 Mei 2023 bersamaan 17 Syawal 1444H


#1427: Hukuman Qisas

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Soalan saya dari anak saya. Sekiranya seorang telah membunuh orang lain, lalu dihukum gantung, apakah hukum orang yang menggantung si pembunuh itu? Apakah dia patut dihukum gantung juga? Sekian terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
 وَلَكُمْ فِي الْقِصَاصِ حَيَاةٌ يَا أُولِي الْأَلْبَابِ لَعَلَّكُمْ تَتَّقُونَ
Maksudnya:
“Dan di dalam hukuman Qisas itu ada jaminan hidup bagi kamu, wahai orang-orang yang berakal fikiran, supaya kamu bertaqwa.”
(Surah al-Baqarah: 179)
Imam al-Baiḍawi berkata: “Kalimah
al-qisas
(الْقِصَاصِ)
ditaʿrifkan
dan
ḥayah
(حَيَاةٌ)
dinakirahkan
, untuk merujuk kepada hukum yang menjamin suatu bentuk kehidupan yang lebih signifikan. Itu kerana seseorang yang ingin membunuh akan mencegah dirinya daripada membunuh apabila mengetahui hukum tersebut lalu menjadi sebab terjaminnya dua nyawa di situ (mangsa dan pembunuh). Ini juga kerana (pada zaman Jahiliyyah) mereka akan membunuh semua orang (yakni kabilah si pembunuh itu). Dibunuh satu kumpulan atas kesalahan seorang sahaja. Maka ini akan mendatangkan fitnah kekacauan antara pihak-pihak yang terlibat. Justeru, apabila qisas hanya berlaku kepada pembunuh sahaja, maka selamatnya orang lain dan inilah sebab bagi keselamatan nyawa mereka.” (Lihat
Anwār al-Tanzīl wa Asrār al-Ta’wīl,
1/122)
Firman Allah SWT dalam ayat yang lain:
يَا أَيُّهَا الَّذِينَ آمَنُوا كُتِبَ عَلَيْكُمُ الْقِصَاصُ فِي الْقَتْلَى ۖ الْحُرُّ بِالْحُرِّ وَالْعَبْدُ بِالْعَبْدِ وَالْأُنثَىٰ بِالْأُنثَىٰ ۚ
Maksudnya:
Wahai orang-orang yang beriman! Diwajibkan kamu menjalankan hukuman “Qisas” (balasan yang seimbang) dalam perkara orang-orang yang mati dibunuh iaitu: orang merdeka dengan orang merdeka, dan hamba dengan hamba, dan perempuan dengan perempuan.
(Surah al-Baqarah: 179)
Berdasarkan kepada soalan di atas, kami berpandangan bahawa hukum qisas ke atas kesalahan membunuh dengan cara digantung juga menepati syariat kerana kedua-duanya bermatlamatkan kepada qisas yang dibalas dengan setimpal, iaitu kematian. Cuma kaedah dan cara pelaksanaannya berbeza.
Hal ini berasaskan kepada ijtihad serta pandangan pemerintah sesebuah negara. Ia juga tertakluk kepada kemaslahatan yang difikirkan oleh pihak pemerintah, selaras dengan kaedah:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya:
 “Polisi dan tindakan pemerintah mestilah tertakluk kepada maslahah terhadap rakyat.”
Kami mengharapkan mereka yang berada dalam situasi ini perlulah memohon keampunan kepada Allah SWT, bertaubat dengan taubat nasuha yang akhirnya menjelmakan keampunan daripada Allah SWT. Kisah seorang lelaki yang membunuh 99 orang dan akhirnya kepada 100 yang disebut oleh Imam al-Nawawi dalam
Riyadh al-Solihin
dengan panjang lebar adalah jawapan betapa keampunan Allah SWT amatlah luas.
Berkenaan persoalan apakah dia patut dihukum gantung juga, yakni kepada penggantung, jawapnya tidak. Ini kerana beliau melaksanakan perintah Allah SWT. Begitu juga, seperti orang yang melaksanakan perintah memotong tangan si pencuri apabila cukup syaratnya. Juga tidak dipotong tangannya. Ini kerana, melaksanakan tanggungjawab bagi hukuman hudud.
Kami akhiri dengan doa:
اللَّهُمَّ إِنَّا ظَلَمْنَا أَنْفُسَنَا ظُلْمًا كَثِيرًا، ولَا يَغْفِرُ الذُّنُوبَ إلَّا أنْتَ، فَاغْفِرْ لَنَا مَغْفِرَةً مِنْ عِنْدِكَ، وَارْحَمْنَا، إِنَّكَ أَنْتَ الْغَفُورُ الرَّحِيمُ
Maksudnya:
“Ya Allah! Sungguh kami telah menzalimi diri kami dengan kezaliman yang banyak, sedangkan tidak ada yang dapat mengampuni dosa-dosa kecuali Engkau. Maka ampunilah kami dengan suatu pengampunan dari sisi-Mu, dan rahmatilah kami. Sesungguhnya Engkau Maha Pengampun lagi Maha Penyayang.”
Bertarikh: 6 Mei 2023 bersamaan 17 Syawal 1444H


#1428: Rumahtangga dan Perselisihan Berpanjangan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya seorang isteri yang buntu. Saya dan suami kadang-kadang kerap tidak sependapat jadi saya ada berkata kasar boleh dikatakan tiap-tiap bulan mesti ada perselisihan faham.
Dia (suami) kerap sibuk dengan aktiviti luar (bermain bola pada waktu malam) dan kadang-kadang lepak dengan kawan-kawan balik lewat. Kadang-kadang saya biarkan kadang-kadang saya naik angin. Sampai kadang-kadang saya rasa tidak hormat pada dia. Sebab cara dia yang kadang-kadang cakap kasar dengan saya.
Saya rasa tidak dihargai walaupun banyak membantu dia dari semua aspek. Setiap kali saya beribadah saya rasa ibadah saya tidak diterima sebab tidak hormat suami. Sampai saya dah penat untuk minta maaf, dan hari raya tahun ini (2023) pertama kalinya kami tidak bermaaf-maafan.
Saya pernah suruh dia ceraikan saya sebab tak nak tanggung dosa. Tapi dia tak nak, dia cakap dia dah maafkan saya setiap kali gaduh tapi saya rasa tetap bersalah. (Saya sudah beberapa kali juga minta cerai) Bila teringat mati saya akan teringat kalau dia tidak ampunkan dosa saya. Saya dah penat nak minta maaf dari dia. Saya fikir dengan bercerai  jalan yang terbaik untuk kami. Saya buntu kerana bimbang segala amalan ibadah saya tidak diterima. Apa perlu saya lakukan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Puan, tanggungjawab sebagai seorang isteri amatlah berat, tetapi jika ditunaikan dengan sebaiknya, maka ia boleh menjadikan
baiti jannati.
Wanita solehah yang berperanan sebagai isteri dan ibu akan menatijahkan kebaikan dalam sesebuah rumah tangga. Itulah besarnya peranan seorang wanita.
Daripada Ibn Abbas R.Anhuma, Rasulullah SAW bersabda:
أرْبَعٌ مَن أُعْطِيَهُنَّ فقدْ أُعطِيَ خَيرَ الدُّنيا والآخرةِ: قَلْبٌ شاكِرٌ، ولِسانٌ ذاكِرٌ، وبَدَنٌ على البَلاءِ صابِرٌ، وزوْجةٌ لا تَبْغِيِه خَوْنًا في نفسِها ومالِه.
Maksudnya: “
Empat perkara yang jika dikurniakan kepada seorang bererti, ia telah dikurniakan kebajikan di dunia dan akhirat: Hati yang bersyukur, lidah yang berzikir, badan yang sabar menerima cubaan dan isteri yang tidak ingin berbuat derhaka terhadap dirinya sendiri dan terhadap harta suaminya.”
Riwayat al-Tabarani dalam al-Mu’jam al-Ausat (7212) dan al-Baihaqi dalam Syu’ab al-Iman (4429). Al-Haithami menyebut dalam Majma’ al-Zawa’id (4/276) bahawa perawinya adalah perawi al-Sahih.
Nas di atas jelas menunjukkan betapa isteri yang baik tidak derhaka kepada suaminya menjadi salah satu 4 sebab kebahagiaan dunia dan akhirat. Jelas menunjukkan kepada kita betapa besarnya peranan isteri solehah.
Bagi isu puan, saya berpendapat antara pasangan suami isteri tidak mempunyai banyak masa untuk bersama. Justeru, saya cadangkan beberapa perkara:
Pastikan dapat melakukan solat berjemaah terutamanya Subuh, solat malam, solat Maghrib dan Isyak.
Rajinkan pasangan suami isteri menuju ke masjid, seboleh-bolehnya 2 atau 3 kali seminggu semata-mata untuk solat berjemaah atau mempelajari ilmu.
Hendaklah pasangan suami isteri mengambil masa pada setiap minggu sekali atau dua kali untuk hadir majlis seperti kuliah Dhuha dan seumpamanya. Tujuannya tidak lain tidak bukan semata-mata untuk mendekatkan kefahaman yang baik.
Jika mempunyai kewangan yang baik, ambillah masa untuk menunaikan umrah bersama. Di situlah banyak perkara yang boleh dimuhasabahkan di samping berdoa kepada Allah SWT untuk memperolehi kebaikan hidup dunia dan akhirat.
Boleh juga melancong ke tempat-tempat yang boleh memberi manfaat serta menyegarkan hubungan antara suami isteri.
Budayakan sifat bersalam-salaman dan bermaaf-maafan terutamanya ketika berpisah dan ketika bertemu. Begitu juga, setelah selesai solat berjemaah.
Buangkan sifat ego, pemarah, suka menengking dan mengata yang bukan-bukan sehingga suhu kemarahan meningkat. Sebaliknya, gantikan dengan sifat pemaaf, berlemah-lembut dan
mawaddah
. Ini kerana, matlamat sebenar perkahwinan adalah untuk meraih hal tersebut.
Firman Allah SWT:
وَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ
Maksudnya: “
Dan di antara tanda-tanda kekuasaan-Nya ialah dia menciptakan untukmu isteri-isteri dari jenismu sendiri, supaya kamu cenderung dan merasa tenteram kepadanya, dan dijadikan-Nya di antaramu rasa kasih dan sayang. Sesungguhnya yang demikian itu, benar-benar terdapat tanda-tanda bagi kaum yang berfikir.”
(Surah al-Rum: 21)
Sayyid Qutb dalam Fi Zilal al-Quran berkata: “Penjelasan al-Quran yang lemah lembut menggambarkan hubungan lelaki dan perempuan ini dengan gambaran yang amat menarik, seolah-olah gambaran ini diambil dari dalam lubuk hati dan perasaan: “Supaya kamu tenang tenteram bersamanya dan Dia jadikan di antara kamu rasa kemesraan dan kasih sayang.”
Saya telah menyebut dengan panjang lebar dalam buku
Baiti Jannati.
Salah satu daripadanya adalah amalan berdoa dan ziarahlah orang-orang tua kedua-dua belah pihak, kerana boleh jadi nasihat kedua-dua orang tua banyak memberi kesan yang baik. Tambahan lagi, kita melihat asam garam yang telah dikecapinya di mana kesabaran yang tinggi menjadikan rumah tangga begitu tenang dan bahagia.
Saya nasihatkan kepada puan agar janganlah sekali-kali menunjukkan reaksi yang tidak baik kepada suami kerana ia merupakan pra-syarat utama bagi puan menuju ke syurga Allah SWT. Benarlah sabda Nabi SAW:
إِذَا صَلَّتِ الْمَرْأَةُ خَمْسَهَا، وَصَامَتْ شَهْرَهَا، وَحَصَّنَتْ فَرْجَهَا، وَأَطَاعَتْ زَوْجَهَا، قِيْلَ لَهَا أُدْخُلِي الْجَنَّةَ مِنْ أَيِّ أَبْوَابِ الْجَنَّةِ شِئْتِ
Maksudnya: “
Jika wanita mengerjakan solat lima waktu, berpuasa di bulan Ramadhan, memelihara kemaluannya, mentaati suaminya, maka dikatakan kepada (pada hari Kiamat): ‘Masuklah ke dalam Syurga dari pintu mana pun yang kamu mahu.”
Riwayat Ahmad (1664), Ibn Hibban (1296) dan al-Bazzar (7480). Syeikh Syu’aib al-Arnaut menyatakan hadis ini sahih dalam takhrij Sahih Ibn Hibban (4163)
Puan, saya menutup dengan satu kisah: Pernah seorang wanita yang cantik datang menemui tuan guru seraya bertanya: Wahai tuan guru, saya mempunyai rupa paras yang menawan, suami yang baik, anak-anak yang soleh, harta yang banyak, tetapi masih lagi tidak merasai kenikmatan hidup dan kebahagiaannya, lantas jawab tuan guru: Anda pulang ke rumah, di sepertiga akhir malam hendaklah bangkit bermunajat kepada Yang Maha Esa dan juga beristighfar dengan sebanyak-banyaknya. Hanya selepas beberapa ketika sahaja, wanita tersebut datang menemui tuan guru seraya berkata:
لَمْ أَرَ السَّعَادَةُ جَمْعَ مَالٍ          وَلَكِنَّ الْتَقَى هُوَ السَّعِيْدُ
“Aku tak lihat kebahagiaan hanya himpunan harta,

   tetapi orang bertakwa itulah orang yang bahagia.”
Saya berdoa kepada Allah SWT semoga puan menjadi isteri yang solehah dan bahagia dengan suami dan keluarga puan. Begitu juga, doa saya kepada suami puan, semoga suami puan menjadi suami mithali dan sentiasa melaksanakan tanggungjawab serta ber
muasyarah
 dengan keluarga secara yang makruf dan baik.
Marilah sama-sama kita melazimi doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.
”
Surah al-Furqan (74)
Bertarikh: 6 Mei 2023 bersamaan 17 Syawal 1444H


#1429: Suami Rujuk Isteri Tanpa Persetujuan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Datuk. Saya ingin bertanya tentang rujuk selepas talak, adakah ia memerlukan persetujuan dan izin isteri atau tidak?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami nyatakan terlebih dahulu maksud rujuk, di dalam
Kamus Dewan Bahasa Dan Pustaka Edisi Keempat
, ‘Rujuk’ bermaksud kembali berkahwin dengan isteri yang sudah diceraikan mengikut syarat-syarat tertentu.
Rujuk berasal dari bahasa Arab iaitu ‘رَجَعَ يَرْجِعُ رَجْعًا وَرُجُوعًا’ yang bermaksud kembali atau mengembalikan. Rujuk menurut istilah adalah mengembalikan status hukum perkahwinan secara penuh setelah berlaku talaq raj‘i yang dilakukan oleh bekas suami terhadap bekas isterinya dalam tempoh iddahnya dengan ucapan tertentu. (Lihat
Fiqh Munakahat,
  hlm. 174)
Syeikh Dr. Muhammad Al-Zuhaili menyatakan: ‘’(Ruju’) adalah lafaz yang ringkas maka tidak sah ruju’ melainkan dengan perkataan. Hendaklah ia merupakan lafaz yang
sarih
dan ia tidak memerlukan kepada niat. Seperti ucapan ‘aku ruju’ kamu’, dan lain-lain’’. (Lihat
Al-Mu’tamad,
4/185 – 190).
Perkahwinan ialah ikatan syarie antara pasangan suami dan isteri. Dengan hanya akad dan kalimah yang ringkas ini, telah mengubah berbagai macam hukum antara pasangan tersebut. Allah SWT menyebutnya sebagai (
ميثاقاً غليظاً
) yang bermaksud ikatan yang kuat, ini sebagaimana firman-Nya:
وَأَخَذْنَ مِنْكُمْ مِيثَاقًا غَلِيظًا
Maksudnya:

“Mereka (para wanita itu) telah mengambil perjanjian yang kuat dari kamu.”
[1]
Islam amat menggalakkan supaya dikekalkan hubungan perkahwinan di antara suami isteri. Meskipun begitu, menjadi adat dalam berumahtangga, pasti boleh berlaku perselisihan dan salah faham sesama pasangan, yang mana ia mungkin membawa kepada kesukaran untuk dipertahankan ikatan perkahwinan tersebut. Maka Islam mensyariatkan talak (penceraian) sebagai jalan keluar untuk sekalian umatnya.
Islam menjadikan asal bagi talak adalah merupakan talak
raj’ie
 (yang boleh dirujuk semula) yang tidak memutuskan ikatan perkahwinan secara menyeluruh. Kerana itulah syarak memberikan hak kepada seorang suami untuk merujuk semula dengan isterinya selama dalam tempoh iddah. Firman Allah SWT:
وَالْمُطَلَّقَاتُ يَتَرَبَّصْنَ بِأَنفُسِهِنَّ ثَلَاثَةَ قُرُوءٍ ۚ
Maksudnya:

“Dan wanita-wanita yang diceraikan itu maka mereka ‘mengurung’ diri mereka selama tiga kali suci.”
(Surah Al-Baqarah: 228)
Dalam tempoh tersebut, suami mempunyai hak untuk merujuk kembali isterinya yang telah diceraikan. Ini berdasarkan firman Allah SWT di dalam sambungan ayat di atas:
وَبُعُولَتُهُنَّ أَحَقُّ بِرَدِّهِنَّ فِي ذَٰلِكَ إِنْ أَرَادُوا إِصْلَاحًا ۚ
Maksudnya:
“Dan suami-suami mereka berhak mengambil kembali (rujuk akan) isteri-isteri itu dalam masa iddah mereka jika suami-suami bertujuan hendak berdamai.”
(Surah Al-Baqarah: 228)
Imam al-Syafi‘ie ketika mengulas ayat di atas, beliau berkata: “Memperbaiki talak adalah dengan cara melakukan rujuk.” (Lihat
Al-Umm,
 5/260)
Ibn Qudamah mengatakan, isteri yang masih di dalam tempoh iddah apabila suaminya merujuknya tanpa pengetahuannya, maka sah rujuk tersebut. Hal ini kerana rujuk tidak memerlukan kepada redha isteri, maka ia juga tidak memerlukan kepada pengetahuan isteri tersebut sepertimana talak (tidak memerlukan kepada redha dan pengetahuan isteri). (Lihat
Al-Mughni
, 10/573)
Disebutkan di dalam
Al-Mausu‘ah Al-Fiqhiyyah Al-Kuwaitiyyah
 bahawa jumhur fuqaha’ mengatakan bahawasanya hukum memberitahu isteri bahawa dia telah dirujuk adalah sunat. Hal ini kerana pemberitahuan tersebut boleh meredakan persengketaan yang berlaku antara pasangan suami isteri. (Lihat
Al-Mausu‘ah Al-Fiqhiyyah Al-Kuwaitiyyah
, 22/114)
Kesimpulan
Kami mengatakan sepertimana yang dikatakan oleh majoriti ulama’, bahawa
rujuk seorang suami adalah sah sekalipun tanpa mendapat persetujuan isterinya
.
Akan tetapi, dalam kes-kes begini, kami menasihatkan agar pasangan tersebut
merujuk kembali ke Mahkamah Syariah agar hakim memutuskan sama ada rujuk tersebut berlaku dan ia tidak menzalimi si isteri
. Ia juga bagi memastikan tindakan si suami merujukkan isterinya itu tidak menyalahi undang-undang yang diperuntukkan di dalam Enakmen Keluarga Islam negeri masing-masing.
Yang lebih penting dari itu agar ikatan kali kedua ini melalui rujuk akan menjadikan rumah tangga mereka lebih matang serta stabil dari sebarang anasir dan faktor yang boleh meruntuhkan rumah tangga. Kami yakin dengan semangat dari kedua-dua belah pihak, rumah tangga akan bertambah kukuh. Ingatlah nasihat Allah SWT:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ
Maksudnya:
 “Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.”
(Surah al-Baqarah: 229)
Perkataan
imsakun bil ma’ruf
memberi makna rujuk yang dilakukan hendaklah dengan nawaitu, tekad, azam dan cita-cita untuk menjadikan rumah tangga dalam keadaan makruf lagi baik.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua
‘
lam.
Bertarikh: 6 Mei 2023 bersamaan 17 Syawal 1444H